Στάθης: Προσπαθεί η Αριστερά που γονάτισε να ξεγελάσει τον κοσμάκη. – papaioannou-giannis.net\nΠροκαλεί ο μεθύστακας Πρόεδρος της Τσεχίας: «Εμείς θα μπούμε στο ευρώ όταν βγει η Ελλάδα»\nO Ντάισελμπλουμ παραδέχεται ότι Zήτησε από τον Τσίπρα να διωξει τον Βαρουφάκη\nΣτάθης: Προσπαθεί η Αριστερά που γονάτισε να ξεγελάσει τον κοσμάκη.\nΗ εκλογική επιτυχία των Podemos δεν «αλλάζει την Ευρώπη», ούτε έχει καμία σχέση με τέτοιες ή ανάλογες μεγαλοστομίες (εξιλεωτικές μάλιστα για τις ενοχές του παρ’ ημίν ΣΥΡΙΖΑ), έχει όμως καταλυτική σχέση με όσα εναντιώνονται από τα αριστερά την ολιγαρχική\nολοκλήρωση της Ευρώπης.\nΕνα ερώτημα «ιστορικώς» υποδεέστερο, που όμως αποτυπώνει την αντιδραστική παλινόρθωση· και ταυτοχρόνως υποδηλώνει ότι η διάσωση της δημοκρατίας αποτελεί προϋπόθεση για να φθάσουμε ξανά στην ανάγκη να τεθεί το ερώτημα «σοσιαλισμός ή βαρβαρότητα».\nΤα υπόλοιπα κινούνται στο κενό του βολονταρισμού και του σεχταρισμού. Υπ’ αυτήν την έννοια, οι εξελίξεις στην Ισπανία (μετά τις εξελίξεις στην Πορτογαλία και τον τρόπο που εξελίσσονται τα πράγματα στην Ελλάδα) έχουν μεγάλη αξία. Μένει να δούμε τι θα συμβεί στη χώρα των Ισπανών, ποιες πολιτικές συνθέσεις και προς ποιαν κατεύθυνση.\nΟ καταλύτης είναι οι Podemos -το πολιτικό αποκρυστάλλωμα των Ισπανών «Αγανακτισμένων»- και σε δεύτερη μοίρα, αλλά σημαντική (και για την πορεία των Podemos) είναι η παρουσία της «ιστορικής» Ενωμένης Αριστεράς. Συρρικνωμένης κατά την εκλογική της επιρροή, αλλά όχι αμελητέας για τις ιδεολογικές και πολιτικές εξελίξεις.\nΣύντομα θα ξέρουμε αν οι Podemos θα παραμείνουν στην αντιπολίτευση ή αν θα μπορέσουν να ανταποκριθούν από κυβερνητικές θέσεις στα προτάγματα που έθεσαν στον λαό κι εκείνος ενέκρινε. Εκτός κι αν, κάποια στιγμή, θα μας δηλώσουν κι αυτοί ότι «δεν μπορούσαμε να κάνουμε αλλιώς».\nΣτα καθ’ ημάς τώρα, η κατρακύλα συνεχίζεται. Ενώ η κυρία Αναγνωστοπούλου εθνοαριστερομετρά το φύλο της άτακτης ιστορίας, ο κ. Φίλης ετοιμάζεται να αφήσει τα ΑΕΙ βορά στην ιδιωτική χρηματοδότηση και συνεπώς στην εξάρτηση.\nΑυτά που η Αριστερά αντιμάχεται ως νεοφιλελεύθερα και καταστροφικά πάει να τα εφαρμόσει η ίδια ως αναπόδραστα και ως «δεν μπορούμε να κάνουμε αλλιώς». Το ότι ακριβώς «για να κάνετε αλλιώς» σας ψήφισε ο κόσμος φαίνεται να έχει ξεχασθεί από καιρό. Και μόνον με τερτίπια και μαλαγανιές προσπαθεί πλέον η Αριστερά που γονάτισε να ξεγελάσει τον κοσμάκη.\nΠάρε πάρκο (αν γίνει) και δώσε τον ΟΛΠ, δώσε το Ελληνικό, δώσε κείνο, δώσε τ’ άλλο και μη σώσει να μείνει τίποτα όρθιο, λες και βρήκε και η Αριστερά, όπως η Δεξιά, την περιουσία του λαού απ’ τον πατέρα της και την κάνει ό,τι θέλει.\nΚάθε μέρα μια απογοήτευση, κάθε μέρα κι ένα φιάσκο. Και καπάκι ένα ψέμα. Οπως με το περιώνυμο «παράλληλο πρόγραμμα». Κάτι ψίχουλα προσπάθησε η κυβέρνηση, της τάξεως του ενός εκατομμυρίου, να χαρχαλέψει, πάμε τώρα να φάμε ένα νέο «παράλληλο μνημόνιο» της τάξεως των τριών δισεκατομμυρίων κατακέφαλα, να έρθουμε στα ίσα μας. «Διότι η Ευρώπη αλλάζει» που λέει και ο κ. Τσίπρας. Αλλάζει και μας αλαλιάζει. Καθ’ ότι βρίσκει και τα κάνει. Επειδή «δεν μπορούμε να κάνουμε αλλιώς».\nΤώρα του ΣΥΡΙΖΑ του φταίει και ο κ. Κορωνάκης. Δεν πονάει, φαίνεται, με τον πόνο μας, όσον πονάει ο κ. Σπίρτζης. Θα ήταν κωμικό, αν σ’ αυτές τις πρακτικές αποδόμησης συντρόφων δεν υφήρπε ένας υποδόριος σταλινισμός. Η επίθεση της «Αυγής» εναντίον του πρώην γραμματέα του κόμματος θυμίζει άλλες εποχές, σκοτεινές για την Αριστερά. Διότι δεν έχει να κάνει με ιδεολογική διαμάχη ή πολιτική σύγκρουση, αλλά με ηθική αποτίμηση.\nΜε τον τρόπο που κυβερνά ο ΣΥΡΙΖΑ, βαφτίζοντας το κρέας ψάρι, αρχίζει να συσπειρώνει μια δεξιά αντίδραση, όπως φάνηκε στις εσωκομματικές εκλογές της Ν.Δ. Η διαρκής επιστράτευση του παράλογου, για να δικαιολογηθούν οι κυβερνητικές επιλογές, ενοχλεί τους πολίτες. Δεξιούς και αριστερούς. Τους μεν δεξιούς τούς επανασυσπειρώνει, τους δε αριστερούς τούς αποδιοργανώνει. Οταν, λόγου χάριν, ο κ. Τσίπρας «εκφράζει προβληματισμό για τη μη εποικοδομητική σκέψη του ΔΝΤ», διδάσκει τι εστί λεκτική κωλοτούμπα με «αριστερόμετρο» και τι εστί πολιτική υποτέλεια με «εθνόμετρο»…\n…για να εκφρασθώ κι εγώ όπως η κυρία Αναγνωστοπούλου. Εγώ ο «ψυχάκιας» ή η «νοικοκυρά» (μεταξύ μας, προτιμώ το «νοικοκυρά»). Επ’ αυτών μου έλεγε το λατινικό προγονικό: «να φοβάσαι τον άνθρωπο του ενός βιβλίου». Και να φοβάσθε περισσότερο τον άνθρωπο των δυόμισι βιβλίων, προσθέτει η ταπεινότης μου…


φωτογραφιες πριν κ μετα - Page 2\nResults 16 to 30 of 1771\n16-06-2008, 21:32 #16\nΕυχαριστώ πολύ. Ξαναβλέποντας τη 2η φωτογραφία, νομίζω ότι έχεις δίκιο για τα 50 κιλά, μάλλον θα είναι υπερβολικά λίγα. Θα συνεχίσω όμως τον "κατήφορο", θα κάνω μια "ανακεφαλαίωση" στα 59 ή στα 55 και θα δώ αν πρέπει να σταματήσω ή να συνεχίσω.\nΠάντως η αλήθεια είναι ότι τώρα πιά μού'χει γίνει τρόπος ζωής το μη-γουρούνιασμα και δεν νοιώθω να κάνω κάποια ιδιαίτερη προσπάθεια να τρώω σωστά.\nΕπέμβαση δεν έχω κάνει. Αφ' ενός φοβάμαι κι αφ' ετέρου διαφωνώ ριζικά με την ιδέα του να υποβάλλουμε τον οργανισμό μας στην ταλαιπωρία μιας ολόκληρης εγχείρησης, γιατί δεν μπορούμε να επιβληθούμε στον εαυτό μας !!! Για σκέψου το λίγο πόσο οδυνηρό και πόσο επικίνδυνο είναι !!! (θα με μισήσουν οι γιατροί με αυτά που λέω!!!)\nΘέλει υπομονή όμως. Η δική μου προσπάθεια κρατάει πάνω απο 4 χρόνια.\nΑυτό που έκανα είναι ότι εφάρμοσα όλα αυτά που λένε οι διαιτολόγοι κι εμείς κάνουμε ότι δεν τα ακούμε....\nΓια παράδειγμα, στην αρχή έπρεπε να το σκεφτώ οτι δεν κάνει να τρώμε ψωμί μαζί με μακαρόνια... τώρα πιά μου έχει γίνει συνήθεια και δεν χρειάζεται να το σκεφτώ καθόλου. Μάλιστα κάνω και παρατηρήσεις στους φίλους μου αν τους δώ να κάνουν κάτι τέτοιο!!!\n1. Εκοψα μπύρες, αναψυκτικά, χυμούς με ζάχαρη κλπ επιβλαβή ποτά (πίνω μόνο αν νοιώσω τη λαχτάρα να πιώ κάτι τέτοιο, για να μην αισθανθώ στέρηση).\nΜΟΝΟ με αυτό το σύστημα έχασα 9 κιλά τον πρώτο χρόνο.\nΕπίσης, άρχισα να πίνω νερό. ΠΟΛΥ ΝΕΡΟ !!!! γύρω στα 2,5-3 λίτρα την ημέρα.\nΕπειδή όμως το σιχαίνομαι το νερό (!) και δεν μπορώ να πιώ ολόκληρα ποτήρια.... ανακάλυψα τα μπουκαλάκια των 0,75L που έχουν ένα στόμιο σαν "μπιμπερό". Εχω συνέχεια δίπλα μου στο γραφείο ένα τέτοιο και πίνω γουλιά-γουλιά όλη μέρα.\nΣυνήθως πίνω 3 τέτοια στο 8ωρό μου (3 Χ 0,75L = 2,25 L) και το απόγευμα στο σπίτι πίνω άλλο ένα μπουκαλάκι.\n2. Εμαθα να πίνω τον καφέ μου σκέτο, χωρίς ζάχαρη και χωρίς γάλα (1-2 κουταλιές ζάχαρη που γλυτώνω σε κάθε καφέ -και πίνω πάνω απο 3 καφέδες την ημέρα- μου δίνουν τη δυνατότητα να τρώω ένα γλυκάκι 1-2 φορές την εβδομάδα όταν το λαχταρήσω, χωρίς να έχω τύψεις).\n3. Εφτιαξα τη διατροφή μου. Δηλαδή: ΠρωΪνό all-bran + 2 δαμάσκηνα ξερά με γάλα 2%. Δεκατιανό μια μπάρα δημητριακών, ή ένα φρούτο, ή ένα γιαούρτι 2%, ή καρότα με λεμόνι για μασούλημα κλπ. Μεσημεριανό στο γραφείο μια σαλάτα "ενισχυμένη" με βραστό / ψητό κοτόπουλο ή τόνο ή τυρί ή γενικά κάποια πρωτεϊνη. Βραδυνό στο σπίτι ένα τεράστιο μπώλ πράσινη σαλάτα πάλι + ότι έχω μαγειρέψει, σερβιρισμένο σε μικρή μερίδα. Φροντίζω επίσης να μην τρώω τίποτα μετά τις 8 το βράδυ. Αν πεινάσω πρίν τον ύπνο ένα φρούτο ή ένα γιαούρτι 2%.\nΑυτό είναι το βασικό πρόγραμμα.\nΑν τύχει και λείψω ταξίδι ή βγώ έξω ή χαλάσω το πρόγραμμα για λίγες μέρες για οποιοδήποτε λόγο, δεν αγχώνομαι, απλώς το συνεχίζω όταν γυρίσω πίσω.\n4. Δυστυχώς, βοήθησε πολύ και μια μεγάλη στενοχώρια που πέρασα και περνάω τους τελευταιους 4 μήνες, που έχει σφίξει το στομάχι μου και μου έχει κόψει εντελώς την όρεξη και δεν μπορώ να φάω ούτε αυτά που γράφω παραπάνω. Πέρασαν βδομάδες για να μπορέσω να φάω ένα κουλουράκι χωρίς να το βγάλω και τώρα ίσα που έχω αρχίσει να τρώω μια σαλάτα ή 1-2 φρούτα την ημέρα για να συντηρούμαι. Οταν βγαίνω όμως έξω με παρέες και έχω κέφια και καλή διάθεση, καταφέρνω και τρώω κανονικά (ωμή σαλάτα + πρωτεϊνη δηλαδή), χθές μάλιστα κατάφερα να πιώ κι ένα ποτήρι μπύρα το μεσημέρι και να πιώ 2 μαργαρίτες+ξηρούς καρπούς το βράδυ !!\n5. Οταν έφτασα τα 69 κιλά (δηλαδή 10 κιλά πρίν τον τότε στόχο μου) άρχισα γυμναστήριο. Αυτό ήταν στις 15 Μαρτίου 2008. Τώρα, 3 μήνες μετά, έχω χάσει μόνο 6 κιλά (περίπου 2 κιλά το μήνα) αλλά έχω δεί τεράστια διαφορά σε πόντους, σύσφιξη και "σχήματος" του σώματός μου. (δεν ξέρω πώς να το εξηγήσω αυτό). Δηλαδή δεν είμαι πιά σαν το ανθρωπάκι της michellin (με τις σαμπρέλλες γύρω απο τη μέση) όπως φαίνεται στην πρώτη φωτογραφία, αλλά έχω πάρει κανονικό σχήμα γυναίκας, χωρίς μάλιστα να κρέμεται χαλαρό δέρμα!\nΠιστεύω δέ, ότι το γυμναστήριο βοήθησε και δεν χάνω κιλά απότομα λόγω της "αφαγίας" μου.\nΣε ρούχα επίσης, έχω κατέβει απο το 56 νούμερο στο 44. Το 44 δεν είναι νορμάλ νούμερο για άνθρωπο 63 κιλών, είναι για κάτω απο 55 αλλά μάλλον κι αυτό οφείλεται στο γυμναστήριο. (56 φόραγα όταν ήμουν 88 κιλά, στα 98 φόραγα μόνο κελεμπίες και έτσι δεν ξέρω τι νούμερο ήταν). Τώρα, μπορώ να φοράω μεσάτα πουκάμισα καθώς επίσης και στενά και κοντά μπλουζάκια κλπ.\nΕπίσης, πρίν λίγες μέρες είχαμε πάει για μπάνιο με 3 συναδέλφους απο το γραφείο. 28, 30 και 32 ετών εκείνες (46 εγώ).\nΟλες είπαν ότι έχω φτιάξει το καλύτερο σώμα απο όλες μας, με μηδέν χαλάρωση και κυταρίτιδα, παρ' όλα τα κιλά που χάθηκαν. Η δε μία που με ήξερε κι απο την εποχή των 90+ κιλών παραδέχτηκε ότι το να προσέχεις τη διατροφή σου + γυμναστική έχει καλύτερα αποτελέσματα απο τη λιποαναρόφηση που έχει κάνει εκείνη.\nΕυχαριστώ καλέ μου Κλεάνθη.\nΕύχομαι σε όλους "και στα δικά σας" (χωρίς όμως την περίοδο της στενοχώριας).\nΥπομονή και προσήλωση στο στόχο. Ολα θα γίνουν αλλά θέλουν το χρόνο τους !!!\nΥ.Γ. Ξέχασα κάτι σημαντικό !!!\nΠρίν 3 χρόνια αναγκάστηκα -λόγω υπέρτασης- να κόψω εντελώς το αλάτι απο το φαγητό μου. Χρησιμοποιώ υποκατάστατο κι αυτό απο πολύ μικρή ποσότητα (όταν μαγειρεύω για να φάνε κι άλλοι) έως καθόλου (όταν μαγειρεύω μόνο για μένα).\nΝομίζω ότι κι αυτό βοηθάει πολύ γιατί το αλάτι δημιουργεί κατακράτηση υγρών, δεν χάνουμε λίπος αλλά μυϊκό ιστό και η κατακράτηση δημιουργεί κυταρίτιδα!!\n16-06-2008, 23:20 #17\nσυγχαρητηρια μαρω!!!!!!η διαφορα ειναι τεραστια!!!!!μπραβο σου και παλι!!!!\n17-06-2008, 00:16 #18\nΔυό εικόνες - χίλιες λέξεις...\nΣυγχαρητήρια για την συντονισμένη προσπάθεια,την πειθαρχία,την υπομονή και την επιμονή!\nΕίσαι παράδειγμα για όλους μας και εμπνέεις δύναμη να συνεχίσουμε!\nΕλπίζω και τα υπόλοιπα στη ζωή σου να εξελίσσονται με ανάλογη επιτυχία,\nώστε να χαρείς στο έπακρο τους κόπους σου! Καλή συνέχεια,Μάρω!\n17-06-2008, 00:43 #19\nμπραβο κι απο μενα μαρω μας εβαλες τα γυαλια!νομιζω κι εγω οτι τα 50 κιλα θα ειναι λιγα\n,ασε που στην 2η φωτο εισαι ηδη κορμαρα! κι οσο για το 46 δεν μπορω να το πιστεψω\n.αντε και στα δικα μας...\n17-06-2008, 01:03 #20\nΜαρω μου σε ευχαριστω για την απαντηση.πραγματικα μου ελυσες καποιες αποριες μου.και επειδη και εγω τρεμω τις επεμβασεις(ειχα σκεφτει για δαχτυλιο αλλα το απερριψα ) προσπαθω να κανω βιωμα την καλη διατροφη οσο μπορω!!γιατι σημερα το βραδυ εφαγα και λιγο φετα παραπανω..\nΣΥΓΧΑΡΗΤΗΡΙΑ ΞΑΝΑ ΚΑΙ ΞΑΝΑ ΚΑΙ ΞΑΝΑ ΚΑΙ ΞΑΝΑ!Text\n17-06-2008, 09:23 #21\nΕσύ φαίνεσαι για κοριτσάκι!Ξανάνιωσες ένα πράγμα που λένε.Μπράβο σου!\nΑπλά το θέμα είναι να μπορέσεις να διαχειριστείς τη νέα σου κατάσταση και να μην σε οδηγεί εκείνη αλλά να την οδηγείς εσύ.Δηλαδή μη σου γίνει κι εμμονή η φάση με το συνεχές αδυνάτισμα...\nΌπως και να 'χει σου αξίζουν θερμά συγχαρητήρια.Έκανες ένα καλό δώρο στον εαυτό σου!\n17-06-2008, 10:35 #22\nΚαλά στην πρώτη φώτο μοιάζει 45 χρονών και στη δεύτερη 30........ καμία σχέση.....είσαι ΚΟΥΚΛΑΡΑ ΚΑΙ ΚΟΡΜΑΡΑ χωρίς να θέλω με τίποτα να σε κολακέψω!!!!!!!!!!!!!!!!! Συγχαρητήρια έκανες αυτό που πρέπει να κάνουμε όλοι ισορροπημένη διατροφή χωρίς στερήσεις και κρίσεις πανικού που σε οδηγούν σε άλλες μεθόδους απώλειας βάρους.\nΜΠΡΑΒΟ κοπέλα μου και σου εύχομαι στη ζωή σου μόνο επιτυχίες προσωπικές και επαγγελματικές. Αλλά όχι 50 κιλά γιατί θα είσαι σαν σκιάχτρο, νομίζω ότι ένα σκελετωμένο σώμα είναι πολύ πιο άσχημο από ένα παχύ και το πιστεύω αυτό που λέω. Πάντως ας ξαναγίνω και εγώ 63 κιλά και ας γίνω και ψωνάρα!!!!!!!!!!! Καλή συνέχεια σε ότι κάνεις στη ζωή σου.... είσαι το παράδειγμα μου!!!!!!!!!!!!!!!\n21-06-2008, 09:46 #23\nΚορίτσια και αγόρια, δεν έβαλα τις φωτογραφίες για να σταματήσετε να γράφετε για τα δικά σας !!!\nΤις έβαλα για να δείτε ότι αξίζει τον κόπο να προσπαθεί κανείς κι ότι "Ο ΕΠΙΜΕΝΩΝ ΝΙΚΑ" !!\nΙσως θα ήταν καλό αν μπορούσε το αφεντικό να βάλει ένα πεδίο "πρίν" & "μετά" μέσα στο προφίλ του καθενός για να ανεβάζουμε εκεί τις ανάλογες φωτογραφίες ή να υπήρχε μια σχετική "photo gallery".\nΘα μας έκανε καλό να βλέπουμε τη διαφορά.\n22-06-2008, 19:35 #24\nχαιρομαι που ανεβασατε φωτογραφιες! οντως μαρω η διαφορα ειναι μεγαλη!τα περισσοτερα κιλα ηταν στη κοιλια, γιατι τα ποδια σου δεν ηταν γεματα. εγω πιστευω οτι ηδη εισαι αρκετα αδυνατη, μη σου πω οτι πρεπει να παρεις κιολας! η γυναικα πρεπει να εχει κ τα παχακια της! αν ησουν οπως στη πρωτη φωτογραφια με λιγοτερα κιλα μονο στη κοιλια πιστευω θα ηταν το ιδανικο!\n22-06-2008, 19:40 #25\nviola οι φωτογραφιες που εστειλες να δουμε ειναι πολυ παλιες, απο τοτε υπαρχει καποια διαφορα? με τη χαλαρωση θα με ενδιεφερε πολυ να μαθω\n22-06-2008, 19:45 #26\nωχ λαθος! ειδα την ημερομηνια 2002 που γραφτηκες στο φορουμ κ το μπερδεψα με την μερα που εβαλες τις φωτγραφιες :P διαβασα κ για καποια πλαστικη viola, πως πηγαν τα πραγματα?\n23-06-2008, 00:10 #27\nη πλαστική καλά πήγε...\nτώρα ξεκινάω σιγά σιγα να σκέφτομαι και για πλαστικές στα πόδια...\nσας βάζω και μια σχετικά πρόσφατη φωτο μου.\n23-06-2008, 09:55 #28\nΈνα ένα όλα θα γίνουν...\nΉδη,η διαφορά είναι τεράστια!\nΕλπίζω οι πλαστικές να μην έχουν πολύ πόνο...\nΚαλή σου δύναμη σ' ό,τι αποφασίσεις...\n23-06-2008, 15:20 #29\nviola μηπως μπορεις να στειλεις καποια φωτογραφια με τα ποδια σου? αν κανεις την εγχειρηση για να δω το πριν κ το μετα. εχω κ εγω προβλημα με τα ποδια κ εχω σκεφτει οτι μονο πλαστικη θα το λυσει, αλλα δεν ειμαι σιγουρη ακομα. αν τελικα ο γιατρος σου συμφωνησει οτι με πλαστικη φτιαχνεις το προβλημα, στειλε καποια φωτογραφια αν γινεται να συγκρινω με εμενα. εμενα ειναι πολυ χαλαρο το δερμα απτη μεσα πλευρα κυριως τον ποδιων και απο μπροστα.αλλα δε ξερω αν ζαρωνει λογο κυτταριτιδας ή χαλαρωσης.\n24-06-2008, 01:01 #30\nOriginally posted by staspi\nολο ωραιες ιδεες εισαι για φωτο των αλλων...\nαν ενδιαφερεσαι τοσο πολυ για προβολη φωτογραφιων,φωτογραφισε τα δικα σου ποδια με την χαλαρωση που μας λες κι ας σου πει ο καθενας που εχει η ειχε αντιστοιχο προβλημα, πως το αντιμετωπισε κι αν ειναι μεγαλυτερο η μικροτερο απο το δικο σου....\nοταν εχουμε ιδεες εκθεσης, το ευγενικο ειναι να εκθετουμε εμεις τον εαυτο μας κι οχι να το ζηταμε απ τους αλλους...


instagram story - NEWSBLOG\nMy Style Rocks: Αχ λιώσαμε! Η Ευρυδίκη Παπαδοπούλου σε τρυφερά τετ α τετ “ρίχνει” το Instagram!\n2 Σεπτεμβρίου, 2020, 10:34 πμ\nΕίναι εκκεντρική, είναι δυναμική και έχει καταφέρει να ξεχωρίσει σχεδόν από την πρώτη κιόλας μέρα. Φυσικά και μιλάμε για τη μία και μοναδική Ευρυδίκη Παπαδοπούλου, την όμορφη παίκτρια του σόου μόδας My Style Rocks. Η φοβερή και τρομερή Ευρυδίκη είναι έτοιμη να κάνει πολλά και να δώσει πολλά, όσο της δίνεται η ευκαιρία.\n«ΠΕΘΑΙΝΩ» Η Δανάη Παππά ΛΙΩΝΕΙ στην αγκαλιά του! Οι τρυφερές στιγμές και τα KAYTA φιλιά!\n12 Αυγούστου, 2020, 1:55 μμ\nΕνσάρκωνε τον πρωταγωνιστικό ρόλο της Άννας Μελά, η οποία ήταν η κεντρική ηρωίδα της άκρως επιτυχημένης σειράς του Ανδρέα Γεωργίου «Το Τατουάζ». Η Δανάη Παππά μπήκε στην καθημερινότητά μας μέσα από τον τηλεοπτικό σταθμό του ALPHA και από τότε ο κόσμος την έχει αγαπήσει στο έπακρο.\n5 Αυγούστου, 2020, 10:09 πμ\nΑπό την Λευκάδα και το Ιόνιο, στις Κυκλάδες και την Τήνο μετακόμισε η Κυριακή Τσανικίδη. Η πρώην παίκτρια του Power Of Love φόρεσε το εντυπωσιακό της φούξια μπικίνι και βγήκε στην πισίνα γνωστού ξενοδοχείου του νησιού όπου φέτος πραγματικά έκαναν παρέλαση πολλά ονόματα της τηλεόρασης….. διάβασέ την συνέχεια\nPower of Love: Η Κυριακή Τσανικίδη σκέτη ΓΟΡΓΟΝΑ. Θα σε ΚΟΛΑΣΕΙ απίστευτα\n28 Ιουλίου, 2020, 11:03 πμ\nΜια απο τις πιο γνωστές παίκτριες του Power Of Love, η οποία μάλιστα έχει αποκτήσει μεγαλύτερη αναγνωρισιμότητα μέσω των social media είναι η Κυριακή Τσανικίδη η οποία μαζί με τον σύντροφό της και πρώην παίκτη του ίδιου ριάλιτι Σωκράτη Ελ Γκαμαλί, είναι το μοναδικό ζευγάρι που εκτός του ότι είναι μαζί απο τότε, είναι και απολυτά ταιριαστό… διάβασέ την συνέχεια\nPower of Love: Η MΠOYΣTOXAPAΔPA της Κυριακής Τσανικίδη ΒΟΥΛΙΑΖΕΙ την Λευκάδα! Μοιράζει ΠΟΝΟ\n20 Ιουλίου, 2020, 10:20 μμ\nΣτην μαγευτική Λευκάδα κάνει διακοπές το μόνο ζευγάρι που βγήκε απο το Power Of Love και έχει παραμείνει μαζί εδώ και τρία χρόνια απο την πρώτη τους εμφάνιση, η Κυριακή Τσανικίδη και ο Σωκράτης Ελ Γκαμαλί. Το ζευγάρι διασκεδάζει και οργώνει κυριολεκτικά το νησί του Ιονίου και μας χαρίζει μαγευτικές εικόνες αφού όπως θα….. διάβασέ την συνέχεια\nΞΕΚOYMΠΩTO το φόρεμα της Λαουρίτας-ΧΑΜΟΣ στο Instagram από χθες\n17 Ιουλίου, 2020, 11:43 πμ\nΗ Λάουρα Νάργες είναι ένα από τα πιο διάσημα πρόσωπα της ελληνικής σόουμπιζ. Η ξανθιά και γλυκιά κοπέλα που έχει καταγωγή από τις Σέρρες, έχει μεγαλώσει στην Γερμανία, αλλά ήρθε εδώ με σκοπό να εκπληρώσει το όνειρό της γύρω από τον χορό. Έτσι την είδαμε στο χορευτικό διαγωνισμό του So You Think You Can Dance, απ’ όπου…..\nPower of Love: Θυμάσαι την Κυριακή Τσανικίδη; Όταν την δεις με ΛΕΟΠΑP ανύπαρκτο μπικίvι δεν θα την ξεχάσεις ΠΟΤΕ!\n16 Ιουλίου, 2020, 1:31 μμ\nΗ Κυριακή Τσανικίδη ήταν ένα από τα κορίτσια, που γνωρίσαμε μέσα από το ριάλιτι της αγάπης, Power of Love. Συγκαταλεγόταν στις εντυπωσιακές παρουσίες του παιχνιδιού και γενικά ήξερε τι ήθελε από την αρχή. Η Κυριακή γνώρισε τον Σωκράτη και η σχέση που ξεκίνησε έμελλε να είναι μοιραία, καθώς από τότε δεν έχουν χωρίσει ούτε μια φορά.


Lockdown - Αυστηρότερα μέτρα ζητά ο Μάριος Λαζανάς - «Κάθε μέρα είναι σαν να πέφτει ένα αεροπλάνο στη χώρα» - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική/ΕΙΔΗΣΕΙΣ/ΕΛΛΑΔΑ/Lockdown – Αυστηρότερα μέτρα ζητά ο Μάριος Λαζανάς – «Κάθε μέρα είναι σαν να πέφτει ένα αεροπλάνο στη χώρα»\nLockdown – Αυστηρότερα μέτρα ζητά ο Μάριος Λαζανάς – «Κάθε μέρα είναι σαν να πέφτει ένα αεροπλάνο στη χώρα»\n04/12/2020 ΕΛΛΑΔΑ, ΚΟΙΝΩΝΙΑ Αφήστε Σχόλιο\nΤο lockdown θα έπρεπε να είναι πιο αυστηρό όπως τον Μάρτιο υποστήριξε ο καθηγητής Λοιμωξιολογίας και μέλος της επιτροπής των ειδικών, Μάριος Λαζανάς.\nΌπως είπε, μάλιστα, στην Επιτροπή δεν έχει συζητηθεί καθόλου ακόμα αν και πότε θα ανοίξει το λιανεμπόριο.\nΧαρακτήρισε «πολύ, πολύ δύσκολη» την κατάσταση με τον υψηλό αριθμό των κρουσμάτων κάνοντας τον παραλληλισμό με τα αεροπορικά δυστυχήματα.\n«Κάθε μέρα είναι σαν να πέφτει ένα αεροπλάνο στην Ελλάδα και όλοι οι επιβάτες να σκοτώνονται. Είναι τραγικό να ξυπνάμε κάθε πρωί με αυτά τα νούμερα» είπε χαρακτηριστικά στον ΣΚΑΙ.\n«Καταλαβαίνω ότι ο κόσμος έχει κουραστεί πολύ ψυχολογικά, καταλαβαίνω ότι οικονομικά υποφέρει, αλλά υπάρχει ένα πολύ μεγάλο πρόβλημα πώς μπορεί να γίνει ο συγκερασμός όλων αυτών ώστε να ανοίξει και το λιανεμπόριο και να μην αυξηθεί η μετάδοση. Φοβάμαι ότι η εξίσωση είναι πάρα πολύ δύσκολη» συμπλήρωσε.\nΌπως εξήγησε ο φόβος που υπάρχει είναι ότι αν ανοίξει η αγορά μετά από τόσο καιρό που ο κόσμος είναι κλεισμένος μέσα στα σπίτια του και θα θέλει να αισθανθεί καλύτερα, «θα ξεχυθεί, δε θα τηρηθούν τα μέτρα και τον Ιανουάριο θα φουντώσουν τα νοσοκομεία πάλι».\nΠροειδοποίησε, δε, ότι η κατάσταση στα νοσοκομεία μπορεί να γίνει χειρότερη από τώρα, γιατί ακόμα δεν έχει μειωθεί ο αριθμός των νοσηλευομένων και των διασωληνωμένων.\nΕιδικά για τη Θεσσαλονίκη εξέφρασε τον προβληματισμό του για το γεγονός ότι παρότι το lockdown είναι το πιο μεγάλο σε χρονική διάρκεια τα μέτρα δεν έχουν αποδώσει χωρίς να υπάρχει επίσημη απάντηση γιατί τα μέτρα δεν έχουν αποδώσει.\n«Πιστεύω ότι τα μέτρα τηρούνται εν μέρει, αλλά δεν είναι ιδιαίτερα αυστηρά. Δηλαδή τα δικαστήρια λειτουργούν σαν να μην τρέχει τίποτα, οι εφορίες λειτουργούν επίσης κανονικά. Έπρεπε να είχαμε πάει σε πιο αυστηρό lockdown», συμπλήρωσε.\nΕτικέτεςLOCKDOWN ΚΑΘΗΓΗΤΗΣ ΚΑΡΑΝΤΙΝΑ ΚΟΡΟΝΟΪΟΣ ΚΡΟΥΣΜΑΤΑ ΛΟΙΜΩΞΙΟΛΟΓΟΣ ΜΑΡΙΟΣ ΛΑΖΑΝΑΣ ΜΕΤΡΑ


Όταν το μέταλλο μιλάει κατευθείαν στην ψυχή σου\nΠέμπτη, 25-Οκτ-2018 09:00\nΗ Porsche ήταν, είναι και θα είναι κάτι ξεχωριστό στο κόσμο της αυτοκίνησης. Τα μοντέλα που έχουν συμβάλει στο να γραφτεί η σύγχρονη ιστορία της είναι πολλά, κάποια όμως έχουν ξεχωριστή βαρύτητα. Ένα από αυτά είναι η 911 της δοκιμής μας. Πρόκειται για την 1η γενιά Turbo, μοντέλο που ξεκίνησε ένα ολόκληρο μύθο. Για ακόμα μια φορά, η ευκαιρία μιας σπάνιας εμπειρίας είχε την υπογραφή της IsmailosClassics.\nΤο μεράκι του ίδιου του Αντώνη Ισμαήλου φαίνεται σε κάθε κατασκευή που βγαίνει από το 'στούντιο' του Κορωπίου, αφού περισσότερο μοιάζουν με 'έργα τέχνης' κάποια αυτοκίνητα, παρά με ένα ιστορικό καλoσυντηρημένο μέσο περιστασιακής μετακίνησης! Η ομάδα των μηχανικών αναλαμβάνει οχήματα κάθε μάρκας, ενώ η 3ετής ενασχόληση με το συγκεκριμένο αντικείμενο μπορεί πλέον να 'βαφτιστεί'... εμπειρία.\nΠίσω στο 3ο Ismailos Classic Tour και ο Πάνος Ισμαήλος, στο parking του ξενοδοχείου, μας περιμένει και μας παραδίδει τα κλειδιά της 911 εν λευκώ. Μας τιμά η εμπιστοσύνη αλλά ταυτόχρονα μας προσθέτει μια μεγάλη ευθύνη μιας και πρόκειται για ένα αυτοκίνητο μεγάλης αξίας. Πρόκειται για την πρώτη γενιά 911 Turbo, που φέρει την κωδική ονομασία 930, είναι μοντέλο του 1976 και μια από τις 2819 που έχουν παραχθεί. Καρδιά του μοντέλου είναι ο κινητήρας. Πρόκειται για ένα εξακύλινδρο σύνολο με κυβισμό 3000 cc και απόδοση 260 άλογα. Σε συνδυασμό με το χαμηλό βάρος, τα νούμερα των επιδόσεων είναι εντυπωσιακά, ειδικά για εκείνη την εποχή. Χρειάζεται μόλις 5,2 δευτερόλεπτα για να επιταχύνει από στάση μέχρι τα 100 km/h, ενώ για να καλύψει το χιλιόμετρο χρειάζεται 24,2 δευτερόλεπτα με την τελική της ταχύτητα να αγγίζει τα 252 km/h.\nΕξωτερικά δεν θα εντυπωσιάσει τον αμαθή, μιας και το σχήμα είναι κλασικό ενώ λείπουν οι φτηνοί εντυπωσιασμοί. Σημειώστε πως οι τροχοί είναι 15 ιντσών, και πλέον τέτοια διάσταση συναντάμε στα super mini! Ωστόσο ο γνώστης θα διακρίνει στο πίσω μέρος την τεράστια αεροτομή. Αυτό είναι και ένα από τα στοιχεία που χαρακτήρισαν το συγκεκριμένο μοντέλο. Η πρώτη 911 Turbo όμως έχει μείνει στην ιστορία κυρίως για τον ιδιαίτερο οδηγικό χαρακτήρα της και αυτό είναι που θέλουμε να διαπιστώσουμε.\nΟι διαστάσεις της είναι πολύ μαζεμένες, τουλάχιστον με βάση τα σημερινά δεδομένα. Ανοίγεις την μικρή σε διαστάσεις πόρτα και βυθίζεσαι στο εσωτερικό. Κάθεσαι χαμηλά αλλά κατά τα άλλα έχεις καλή εποπτεία του δρόμου και νιώθεις ιδιαίτερα φιλικά, κάτι που θυμίζει περισσότερο ένα καθημερινό μοντέλο. Αυτό βέβαια είναι και ένα χαρακτηριστικό των 911. Φιλικές στην καθημερινή χρήση, παρά τις εξαιρετικές επιδόσεις. Το οπτικό πεδίο διακόπτουν τα τονισμένα εμπρός φτερά που ενσωματώνουν τα φανάρια. Υπέροχη λεπτομέρεια που σε φτιάχνει κατά την οδήγηση. Τα καθίσματα είναι κάπως στενά αλλά έχουν πολύ καλή στήριξη. Η καμπίνα είναι εξαιρετικά λιτή, με βάση τα σημερινά δεδομένα. Ξεχάστε τις εντυπωσιακές οθόνες πολυμέσων και τα συστήματα αυτόματου κλιματισμού. Κάποιοι διακόπτες στο κάτω μέρος του ταμπλό και ο πίνακας οργάνων αποτελούν τον διάκοσμο. Ωστόσο ο πίνακας οργάνων με τα τότε δεδομένα ήταν εντυπωσιακός. Πέντε μεγάλα στρογγυλά όργανα γεμίζουν τα μάτια του οδηγού με πληροφορίες. Στο κέντρο το μεγάλο στροφόμετρο με ενδείξεις μέχρι τις 8000 στροφές. Τα πλαστικά και οι επενδύσεις δείχνουν ακόμα σε άψογη κατάσταση αλλά σε αυτό παίζει ρόλο και η φροντίδα από την Ismailos Classics.\nΗ εσοχή του κλειδιού για τον κινητήρα βρίσκεται παραδοσιακά στην αριστερή πλευρά. Περιστρέφουμε το λεπτοκαμωμένο κλειδί και μετά από κάποιες μιζιές έρχεται στην ζωή ο εξακύλινδρος αερόψυκτος κινητήρας. Ήδη μπαίνουμε σε μια περισσότερο ρομαντική διάσταση. Ο ήχος του ξερός και μεταλλικός, όπως οφείλει. Σε στιγματίζει αυτή η χροιά και δεν είναι τυχαίο ότι αποτελεί φετίχ για τους λάτρεις της 911. Ο λεβιές των ταχυτήτων είναι κάπως μεγάλος σε ύψος και με μεγάλες διαδρομές. Το πιο παράξενο όμως είναι ότι διαχειρίζεται ένα κιβώτιο με μόλις τέσσερις σχέσεις! Είναι αλήθεια πως είχαμε πολύ καιρό να οδηγήσουμε χειροκίνητο τετρατάχυτο κιβώτιο. Επίσης τα πεντάλ είναι ανάποδα με βάση τα σημερινά δεδομένα μιας και η στήριξή τους είναι στο πάτωμα δημιουργώντας μια διαφορετική αίσθηση.\nΤο τιμόνι είναι βαρύ στους επιτόπιους ελιγμούς και αυτό οφείλεται στο γεγονός πως δεν έχει υποβοήθηση. Σοκάρεσαι στην αρχή, αλλά γρήγορα διαπιστώνεις πως όταν το αυτοκίνητο κινείται το τιμόνι αποκτά σωστό βάρος. Ο ήχος από τον κινητήρα σε αναστατώνει κάθε στιγμή. Η ηχομόνωση δεν έχει την αποτελεσματικότητα των σημερινών, οπότε η χροιά φτάνει ανόθευτη στην καμπίνα. Νιώθεις το χαμηλό κέντρο βάρους αλλά και γενικά την μικρή μάζα. Τότε τα αυτοκίνητα δεν ζύγιζαν 2 τόνους και όσο περίτεχνα και αν το κρύβουν οι κατασκευαστές σήμερα, αρκεί να οδηγήσεις ένα καλοστημένο ελαφρύ αυτοκίνητο για να νιώσεις την διαφορά. Η ανάρτηση έχει μικρή διαδρομή αλλά καταφέρνει να απορροφά τις ανωμαλίες αποτελεσματικά. Τα φρένα υστερούν σε απόδοση αλλά αυτό είναι κάτι που το συνηθίζεις και το έχεις πάντα στο μυαλό σου.\nΟ δρόμος μπροστά μας είναι άδειος και γεμάτος στροφές, οπότε έχουμε το ιδανικό τερέν ώστε να γνωριστούμε με την 911 Turbo. Το οδηγικό κοκτέιλ καθορίζουν ο κινητήρας αλλά και η τοποθέτησή του στο πίσω μέρος του αμαξώματος. Η απόδοση μέχρι τις 4000 rpm είναι ασθενική. Νομίζεις πως σε κορόιδεψαν και πως δεν υπάρχει το Turbo. Από εκεί και πάνω είναι λες και σε χτυπά από πίσω μια ρουκέτα. Τρελαίνεται και εκσφενδονίζει το μικρό αμάξωμα ρουφώντας τις ευθείες. Την ίδια στιγμή το grip είναι εξαιρετικό, μιας και ο κινητήρας φορτίζει τον πίσω άξονα, όπου μεταδίδεται η κίνηση. Μένεις άναυδος, τα μάτια γουρλώνουν και χωρίς να το καταλάβεις μπαίνεις σε μια διαδικασία μάχης. Πρέπει να είσαι ψύχραιμος και να μάθεις να διαχειρίζεσαι μια λεπτή ισορροπία, η οποία γίνεται ακόμα πιο δύσκολη αν συνυπολογίσεις την μακριά κλιμάκωση του κιβωτίου (η 2η σχέση βγάζει σχεδόν 150 Km/h)! Αυτό σημαίνει πως για παράδειγμα σε μια φουρκέτα η 2η σχέση είναι πολύ μακριά ενώ πιθανώς η 1η κοντή! Αρκεί μια στιγμή απερισκεψίας για να εκτεθείς, ειδικά αν δεν είσαι προσεκτικός με το γκάζι. Αυτή η οδηγική περιπέτεια τελικά σε ενθουσιάζει και γρήγορα εθίζεσαι. Ψάχνεις να βρεις τα όριά της γνωρίζοντας πως δεν θα σε συγχωρέσει. Το απολαμβάνεις όμως γιατί υπάρχουν στοιχεία όπως το πλαίσιο, η ανάρτηση και το τιμόνι που σε βοηθούν. Δεν είναι τυχαίο λοιπόν πως για αυτό το μοντέλο έχουν γραφτεί και ειπωθεί εκατομμύρια λέξεις.\nΈχοντας απολαύσει την βόλτα μας μαζί του έρχεται η ώρα της επιστροφής στη βάση μας. Ο κατηφορικός δρόμος από το Χιονοδρομικό Κέντρο Ζήρειας μέχρι το Πλειάδων Γη από όπου ξεκινήσαμε γίνεται με τις απαραίτητες στάσεις για μερικές φώτο που θα μας ταξιδεύουν για πολύ καιρό αφού δεν βλέπεις κάθε μέρα τέτοια αυτοκίνητα. Το συγκεκριμένο αυτοκίνητο μάλιστα έχει πολύ λίγα χιλιόμετρα και αυτό είναι στοιχείο που εκτοξεύει την αξία του.\nΒγαίνει απο το γκαράζ μόνο σε ειδικές περιστάσεις όπως και έγινε την Κυριακή 9 Σεπτεμβρίου όπου με πλήρωμα τους Πάνο Ισμαήλο-Χρήστο Μπακλώρη πήρε μέρος στο Ράλλυ Σικιωνύων που διοργανώθηκε στην Κορινθία. Έτσι απλά, όπως κάθε τι στην ευρύτερη οικογένεια της Ismailos Classics, πολλοί λάτρεις των ιστορικών αυτοκινήτων είχαν την ευκαιρία να το δουν από κοντά και να το θαυμάσουν. Στα σημεία εκκίνησης και τερματισμού του αγώνα ήταν το όχημα που μονοπώλησε το ενδιαφέρον πληρωμάτων και θεατών.\nΤο συγκεκριμένο αυτοκίνητο έχει έρθει στη χώρα μας από την Γερμανία την περασμένη χρονιά, ο Αντώνης Ισμαήλος και μέλη της ομάδας του αφού ταξίδεψαν και πέρασαν από έλεγχο την σπάνια αυτή 911 την έφεραν στην χώρα μας και την έβαλαν σε διαδικασία ποιοτικών βελτιώσεων με στόχο να αγγίξει το 100%. Μπορεί να πέρασε κάποιο καιρό στις εγκαταστάσεις στο Κορωπί αφού κάθε επέμβαση γίνεται μετά από ώρες μελέτης και εφαρμόζεται με πολλή προσοχή, όμως ο στόχος επετεύχθη και το όχημα κυκλοφορεί από τον τυχερό ιδιοκτήτη του, δεχόμενο όποτε χρειάζεται και τις περιποιήσεις της Ismailos Classics.\nΤελικά κατάφερε να μας μαγέψει. Μια "σειρήνα", που ενώ ξέρεις ότι μπορεί να σε καταστρέψει, την θες και δεν χορταίνεις να την οδηγείς. Λιτή, απέριττη αλλά ταυτόχρονα απαιτητική, δεν έχει καμία διάθεση να συμβιβαστεί και να προσαρμοστεί με βάση τις επιθυμίες σου. Έχει απαιτήσεις μα αν την σεβαστείς θα σε αφήσει να διασκεδάσεις μαζί της όπως λίγα αυτοκίνητα. Για ακόμα μια φορά λοιπόν, η Ismailos Classics μας εμπιστεύτηκε ένα διαμάντι σε αξία αλλά και κατάσταση, που δεν θα ξεχάσουμε ποτέ.


12ο Ευρωπαϊκό Φεστιβάλ Jazz στην «Τεχνόπολις» - aVecnews.gr\n12ο Ευρωπαϊκό Φεστιβάλ Jazz στην «Τεχνόπολις»\nΜε ήχους και ρυθμούς ελληνικούς αλλά και ξένους, με τραγούδια και μουσικές πολλών και διαφορετικών ειδών, θα πλημμυρίσει η «Τεχνόπολις».\nΗ μουσική κατέχει πρωταγωνιστικό ρόλο στο φετινό καλοκαιρινό πρόγραμμα που έχει καταρτίσει ο Δήμος Αθηναίων για να προσφέρει μια ανάσα ψυχαγωγίας και ξεγνοιασιάς στους ομολογουμένως πιεσμένους πολίτες.\nΣυναυλίες γνωστών ερμηνευτών του ελληνικού τραγουδιού και ξένων καλλιτεχνών, αλλά και θεματικά φεστιβάλ επικεντρωμένα σε συγκεκριμένα είδη μουσικής θα φιλοξενήσει η «Τεχνόπολις» στην καρδιά της Αθήνας.\nΣτις 23 του μήνα θα ανοίξει τις πύλες του το 12ο Ευρωπαϊκό Φεστιβάλ Τζαζ, το οποίο θα διαρκέσει πέντε ημέρες. Στη σκηνή του φεστιβάλ θα φιλοξενηθούν τζαζ μουσικοί και συγκροτήματα από διάφορες ευρωπαϊκές χώρες, μεταξύ των οποίων και η Αυστρία, η Σουηδία, το Βέλγιο, η Ολλανδία, η Ιταλία, η Ισπανία, η Δανία, η Πολωνία, η Τσεχία, η Λετονία, η Πορτογαλία, το Λουξεμβούργο, η Κύπρος και φυσικά η Ελλάδα, η οποία θα εκπροσωπηθεί από το Κουαρτέτο του Χάρη Λαμπράκη και την Big Band του Δήμου Αθηναίων. Μέσα από τις συναυλίες θα παρουσιαστούν οι νέες τάσεις που επικρατούν στη σύγχρονη τζαζ, ενώ θα παίξουν δεξιοτέχνες μουσικοί του είδους.\nΚαι η ελληνική μουσική όμως θα εκπροσωπηθεί δυναμικά, καθώς έχουν προγραμματιστεί αρκετές συναυλίες. Στις 30 του μήνα το κοινό θα έχει την ευκαιρία να απολαύσει τη Λένα Πλάτωνος, η οποία θα παρουσιάσει αποσπάσματα από δέκα κύκλους τραγουδιών που έχει γράψει, όπως τα «Σαμποτάζ», «Εδώ Λιλιπούπολη» κ.ά. Μαζί της στη σκηνή θα είναι η Σαβίνα Γιαννάτου και ο Γιάννης Παλαμίδας, ενώ ένα μικρό πέρασμα θα κάνει ο Γιάννης Αγγελάκας.\nΣτις 28 του μήνα θα γίνει ένας μουσικός διαγωνισμός προκειμένου να αναδειχτούν τα ελληνικά συγκροτήματα που θα παίξουν στην έναρξη της μεγάλης συναυλίας των «Red Hot Chili Peppers» που θα πραγματοποιηθεί στις 4 Σεπτεμβρίου στο ΟΑΚΑ. Ο ανταγωνισμός θα είναι μεγάλος, καθώς ο στόχος είναι σημαντικός. Τη σκυτάλη θα πάρει, στις 5 Ιουνίου, ο Λάκης Παπαδόπουλος, ο οποίος θα δώσει μια συναυλία-γιορτή για τα 30 χρόνια παρουσίας του στο ελληνικό τραγούδι. Μαζί του, επί σκηνής, θα γιορτάσουν φίλοι του καλλιτέχνες, μεταξύ των οποίων και οι Βασίλης Παπακωνσταντίνου, Αρλέτα, Λαυρέντης Μαχαιρίτσας, Γιάννης Ζουγανέλης, Σάκης Μπουλάς, Μανώλης Μητσιάς, Γιάννης Μηλιώκας, Ελένη Δήμου, Μπάμπης Στόκας κ.ά.\nΕχουν επίσης προγραμματιστεί συναυλίες των Νίκου Πορτοκάλογου (20/6), Παντελή Θαλασσινού (25/6), «The Burger Project» και Ματούλας Ζαμάνη (26/6), Γκόραν Μπρέγκοβιτς (30/6), «Locomondo» (4/7), «Mode Plagal» (5/7), «Imam Baildi» (10/7), Φοίβου Δεληβοριά – Μάρθας Φριτζήλα (11/7), «Χαΐνηδων» – Ψαραντώνη ( 30/8) και Νατάσσας Μποφίλιου (5/9).\nΠαράλληλα, στον ίδιο χώρο θα φιλοξενηθούν το Φεστιβάλ Schoolwave με μαθητικά συγκροτήματα (23, 24/6), το Athens World Music Festival, στο οποίο θα συμμετάσχουν μουσικά σχήματα από διάφορα μέρη του κόσμου (16-19/7), αλλά και τα Athens Hip Hop Festival (1/9) και The Ark Festival (10, 11/9) με τη συμμετοχή γνωστών ονομάτων από την ελληνική μουσική σκηνή.\nΗ 21η Ιουνίου, Παγκόσμια Ημέρα Μουσικής, θα γιορταστεί στην «Τεχνόπολις» με μουσικές εκδηλώσεις που θα έχουν ελεύθερη είσοδο για το κοινό.


Η Διερμηνέας - Ένα βιβλίο που αξίζει να διαβάσεις - Clelia.gr\nΑρχική Read Moms Books Η Διερμηνέας – Ένα βιβλίο που αξίζει να διαβάσεις\nΗ αλήθεια είναι πώς είμαι πια σε μια ηλικία, που έχω διαβάσει αρκετά βιβλία για το Ολοκαύτωμα, τον Β’ Παγκόσμιο πόλεμο και όσα πέρασαν οι Εβραίοι στα χέρια των Ναζιστών. Άλλα χαραχτηκαν βαθιά μέσα μου, άλλα δεν κατάφεραν να κερδίσουν το ενδιαφέρον μου. Πίστευα όμως πώς το θέμα το είχα κάπως καλύψει για να μην πω και εξαντλήσει… Ωστόσο Η Διερμηνέας, της Anette Hess, που κυκλοφορεί από τις εκδόσεις Ψυχογιός, με καθήλωσε. Και σήμερα 27 Ιανουαρίου, μέρα μνήμης του Ολοκαυτώματος δεν θα μπορούσα να μην σας το παρουσιάσω!\n«Όλες τις πιθανές λέξεις για το πώς μπορεί κανείς να σκοτώσει έναν άνθρωπο».Η νεαρή Εύα Μπρουνς ζει μια ανέμελη ζωή στη Φρανκφούρτη του 1963. Ο πόλεμος είναι μια θολή παιδική ανάμνηση, η ταβέρνα του πατέρα της πηγαίνει καλά, και ο Γίργκεν, ο πλούσιος φίλος της, ετοιμάζεται να της κάνει πρόταση γάμου.\nΤο βιβλίο Η Διερμηνέας είναι ένα μικρό αριστούργημα ειδικά για όσους τους αρέσουν οι ιστορίες για τον Β’ Παγκόσμιο Πόλεμο. Το θέμα που πραγματεύεται το βιβλίο είναι γνωστό. Πρόκειται για τη δίκη του Άουσβιτς χρησιμοποιώντας μαρτυρικές καταθέσεις και υλικό αρχείου. Η συγγραφέας με την καθαρή και διαπεραστική γραφή της, καταφέρνει να διατηρήσει το ενδιαφέρον του αναγνώστη έως την τελευταία πράξη του δράματος.\nΤο μυθιστόρημα αναφέρεται κυρίως στη λεγόμενη «δεύτερη γενιά» , τη γενιά που ακολούθησε τα χρόνια του πολέμου- και που έπρεπε να σηκώσει στους ώμους της το χρέος του εξαγνισμού για όσα έκαναν οι πρόγονοι της.\nΠρωταγωνίστρια του βιβλίου είναι η Εύα Μπρουνς, η οποία καλείται να αντικαταστήσει τον Πολωνό διερμηνέα στη δίκη κατά των αξιωματικών των Ες Ες που εργάστηκαν στο Άουσβιτς. Στην διάρκεια της δίκης το τρομερό παρελθόν σταδιακά αναδύεται, ωστόσο μαζί ξεπροβάλουν και εξίσου επίμονα ερωτήματα. Γιατί οι δικοί της αντιδρούν τόσο στη συμμετοχή της στη διαδικασία; Ποιο ρόλο διαδραμάτισαν στον πόλεμο; Τα κρυμμένα και σκοτεινά μυστικά δεν θα αποκαλυφθούν παρά μόνο στο φινάλε της ιστορίας.\nΗ Annete Hess με το ντεμπούτο της έγινε διεθνές best seller και κατάφερε να κυκλοφορήσει σε 20 χώρες. Ένα δυναμικό, σκληρό μυθιστόρημα, με διαχρονικό μήνυμα, με τη μυθοπλασία να συναντά το ιστορικό ντουκομέντο, που σίγουρα αξίζει να διαβάσεις ειδικά αν είσαι φαν του είδους!\nΠροηγούμενο άρθροΟι νέες Χριστουγεννιάτικες αφίξεις στο Netfix\nΕπόμενο άρθροBook tales: Σκέψου σαν μοναχός Ι Εκδόσεις Ψυχογιός


Πύργος: ΡΟΜΑ τα έσπασαν μέσα και έξω από το Γενικό Νοσοκομείο (video) – ΙΑΤΡΙΚΟΣ ΣΥΛΛΟΓΟΣ ΑΡΚΑΔΙΑΣ\nΠύργος: ΡΟΜΑ τα έσπασαν μέσα και έξω από το Γενικό Νοσοκομείο (video)\n6 Δεκεμβρίου 2011 6 Δεκεμβρίου 2011 isarkadias Ειδήσεις, Ιατρικά Νέα\nΣτα όρια τους έχουν φτάσει εργαζόμενοι και επισκέπτες στο νοσοκομείο Πύργου, αλλά και οι περίοικοι από την παραβατική συμπεριφορά των ΡΟΜΑ. Tο απόγευμα της Τρίτης με\nπέτρες, σιδερολοστούς και άλλα αντικείμενα, μια πολυμελής ομάδα σύμφωνα με μαρτυρίες, έσπασε ότι βρήκε στο πέρασμά της. Τα εξωτερικά εμπορικά κιόσκια, το φυλάκιο των σεκιούριτι και ένα αυτοκίνητο συγγενούς ασθενούς, δεν γλίτωσαν από τη μανία των ΡΟΜΑ. Άμεση ήταν η κινητοποίηση των ανδρών της Υποδιεύθυνσης Ασφάλειας Πύργου που έκανε στο επόμενο από το χτύπημα ημίωρο αρκετές προσαγωγές.\nΣύμφωνα με μαρτυρίες εργαζομένων στο νοσοκομείο όλα ξεκίνησαν από μια διαμάχη μεταξύ ΡΟΜΑ και Αλβανών υπηκόων μέσα στο χώρο της παιδιατρικής κλινικής. Ευτυχώς για το προσωπικό μα πολύ δε περισσότερο για τους ασθενείς, το επεισόδιο δεν πήρε διαστάσεις μέσα στο νοσοκομείο. Όμως μόλις βγήκαν έξω έδειξαν τη μανία τους σε ότι έβρισκαν μπροστά τους. Σύμφωνα με μαρτυρία κάποιοι από την ομάδα βγήκαν έξω από το χώρο τους νοσοκομείου, πήραν πέτρες και μπήκαν πάλι μέσα στο προαύλιο και άρχισαν τους βανδαλισμούς.\nΠρώτα έσπασαν το κιόσκι με είδη δώρων στην είσοδο του νοσοκομείου και στη συνέχεια τα τζάμια στο φυλάκιο των υπαλλήλων φύλαξης του Γ.Ν. Πύργου, που έτρεχαν για να σωθούν από τη μανία της πολυμελούς ομάδας των ΡΟΜΑ. Στη συνέχεια και αφού ζήτησαν από τους «σεκιούριτι» να φωνάξουν τους Αλβανούς για να συνεχίσουν τον καβγά έξω. Στο μεταξύ συνέχισαν το καταστροφικό τους έργο, σπάζοντας και όλα τα τζάμια ενός σταθμευμένου αυτοκινήτου. Ο ιδιοκτήτης του μόλις βγήκε έξω σε έξαλλη κατάσταση απειλούσε «θεούς και δαίμονες» μιας και το προηγούμενο βράδυ όπως είπε, είχαν σπάσει τα τζάμια αυτοκινήτου συγγενικού του προσώπου.\nΆμεση παρέμβαση των αρμοδίων αρχών ζήτησε μόλις ενημερώθηκε και έφτασε στο νοσοκομείο η διοικήτρια Ελένη Φιλιπποπούλου, που σάστισε με αυτά τα πρωτόγνωρα που αντίκρισε.\nΑγωγή καταθέτει το ΠΑΓΝΗ κατά του Μακρυγιαννάκη!\nΑλέξης Τσίπρας στην Βουλή. «Θέλουν να μας κάνουν Αφρική;» (video)


G. Koch: Θετικό το κλίμα για τη βιομηχανία στην ΕΕ\nΤρίτη, 30-Ιαν-2018 13:37\nΘετικό είναι το κλίμα για τη βιομηχανία στην ΕΕ, δήλωσε ο γενικός γραμματέας επιτροπής βιομηχανίας του Business Europe, G.Koch, στη διάρκεια εκδήλωσης του ΣΕΒ στη διάρκεια της οποίας παρουσιάστηκαν προτάσεις για τη βιομηχανική πολιτική.\nΌπως σχολίασε χαρακτηριστικά ο G. Koch, το μήνυμα είναι πως είναι θετικό το κλίμα για τη βιομηχανία στην ΕΕ, η οποία μπορεί να εγγυηθεί θέσεις εργασίας, ανάπτυξη και καινοτομία.\nΠρόσθεσε ακόμη ότι "είναι σημαντικό να ανταλλάσσουμε απόψεις σε ευρωπαϊκό και εθνική επίπεδο". Ιδιαίτερα μετά από την κρίση, τόνισε, υπάρχει τεράστια ανάγκη για επενδύσεις και ανάπτυξη. "Μπορούμε να συνεισφέρουμε με το φιλικό πλαίσιο που ισχύει στην ΕΕ", δήλωσε.\nΑπό την πλευρά του ο Κ. Μπίτσιος, εκτελεστικός αντιπρόεδρος του ΣΕΒ, τόνισε πως ο κοινός στόχος για να αυξηθεί το μερίδιο της βιομηχανίας στο 12%, είναι επιτεύξιμος. Η βιομηχανία είναι κινητήριος μοχλός για την έξοδο από τον κρίση, πρόσθεσε.


γράφει ο Γιάννης Καφάτος //\n•Ο χιονιάς δείχνει τη γύμνια μιας χώρας που βγήκε από τα μνημόνια, μπήκε (κάποτε με μουσαντέ στοιχεία) στο ευρώ, έκανε ολυμπιακούς…\n•Δικαστήρια διακόπτουν γιατί δεν υπάρχει θέρμανση.\n•Ελληνάρες απαιτούν ένα εκχιονιστικό έξω από την αυλή τους που δεν μπορούν να καθαρίσουν μόνοι τους και μονίμως παραπονιούνται.\n•Φορτηγατζήδες βγαίνουν στους γλιστερούς δρόμους διπλώνουν οι νταλίκες και μετά διαμαρτύρονται γιατί έκλεισαν οι δρόμοι και ταλαιπωρήθηκαν – και μαζί τους και οι οδηγοί που είχαν την ατυχία να βρεθούν στο κατόπι τους.\n•Γενικώς το λευκό της χιονόπτωσης αναδεικνύει τη μαυρίλα των υποδομών, της κοινωνικής συνείδησης και της πολιτικής που κοιτάζει τα μεγάλα και τα σπουδαία και αγνοεί τα καθημερινά.\n•Λίγο χιόνι και τα προβλήματα χιονοστιβάδα!\n•Χιονοστιβάδα όμως και μεγάλη κατρακύλα του πολιτικού λόγου – που έτσι κι αλλιώς ρέπει στη φτήνια!\n•Το γεγονός ότι ένας πολιτικός μας έχει «συνηθίσει» σε έναν λόγο …ελευθεριάζοντα σημαίνει ότι έχουμε πρόβλημα εμείς που τον ανεχόμαστε.\n•Αυτή η συνήθεια που μετατρέπεται σε απάθεια είναι που κάνει τους πολιτικούς να αισθάνονται «καβάλα στ’ άλογο» και τους πολίτες να παίζουν το ρόλο του …αλόγου!\n•Ο κ. Καμμένος με την άθλια ατάκα περί «νυφούλας» προς βουλευτή είναι το τελευταίο παράδειγμα κατρακύλας πολιτικού λόγου μέσα στη Βουλή;\n•Δυστυχώς οι βουλευτές, οι πρώην βουλευτές, πολιτικοί και πολιτικάντηδες με τον λόγο τους αναπαράγουν όλα τα στερεότυπα (που λέγαμε τις προάλλες) και δίνουν κι ένα παράδειγμα.\n•Ατάκες φτηνιάρικης επιθεώρησης που βρίσκει τον αδύναμο και τον κάνει στόχο για τα χάχανα του απαίδευτου κοινού. Αυτές ακούγονται περισσότερο στη Βουλή από επιχειρήματα.\n•Ο κατήφορος της πολιτικής είναι ραγδαίος. Σαν τις χιονοστιβάδες στις Άλπεις.\n•Και ως γνωστόν οι χιονοστιβάδες συνήθως προκαλούν θύματα. Ας το έχουν αυτό κατά νου οι πολιτικοί μας άνδρες και γυναίκες και ας σύρουν πρώτοι το χορό: Να καταγγέλλουν αυτές τις συμπεριφορές! Είναι μια ιδέα!\n•Γυναίκες και άντρες βουλευτές , πέρα από τα κομματικά χαλινάρια να δώσουν το παράδειγμα ότι δεν μπορεί όποιος θέλει να προσβάλει όποιον θέλει έτσι και δεν τρέχει κάστανο!\nTags: Γιάννης Καφάτος, Μα-Λίστα\nΕ(ξ)άλω οι κάλπες και σόι παει το βασίλειο. Σε Γενικές Γραμμές – Η Non Playlist Της Επικαιρότητας #28


Κι όμως. Είναι ο Χορταρέας με άμφια και πετραχήλι – fraptime\nΑρχική/ΚΟΙΝΩΝΙΑ/Κι όμως. Είναι ο Χορταρέας με άμφια και πετραχήλι\nΚι όμως. Είναι ο Χορταρέας με άμφια και πετραχήλι\nΗ εφημερίδα «Espresso» δημοσιεύει την πρώτη φωτογραφία του πατήρ Κυπριανού μέσα από την εκκλησία. Ποιός είναι αυτός; Μα ο πρώην αστρολόγος. Ο Χορταρέας.\nΟ ίδιος στέκεται στο ιερό βήμα δίπλα στην αγία τράπεζα, φορώντας άμφια των κληρικών, δηλαδή φαιλόνιο και πετραχήλι.\nΗ εικόνα που παρουσιάζει σήμερα το πρώην μέντιουμ, με το χαρακτηριστικό μούσι των ιερών, τα ατημέλητα μαλλιά και τα γυαλιά, δεν θυμίζει σε τίποτα τον παλιό εαυτό του, όταν έβγαινε σε τηλεοπτικές εκπομπές με ξανθιά κώμη και ρόμπα με έντονα μοτίβα.\nΜε νεότερες πληροφορίες από κύκλους της Μητρόπολης Λαγκαδά, ο Νίκος Χορταρέας «εδώ και χρόνια φοράει το μοναχικό σχήμα».\nΜάλιστα, ως έμπρακτη απόδειξη της μετάνοιας του και στη μνήμη της μητέρας του, που πέθανε πριν από δύο χρόνια, είχε εκφράσει την επιθυμία να βοηθήσει να δημιουργηθεί στον Λαγκαδά ένα ίδρυμα για ηλικιωμένους.\nΌμως, μετά το σάλο που ξέσπασε υπαναχώρησε, ενώ «κλονίστηκε η ψυχική του υγεία». Η ίδια πηγή πάντως δεν απέκλεισε το ενδεχόμενο το πρώην μέντιουμ να ασκεί καθήκοντα κληρικού, όπως φανερώνουν και τα φωτογραφικά ντοκουμέντα.nassosblog.gr\nΦρικτό τροχαίο για τραγουδιστή του X- Factor\nΈσβησε στην άσφαλτο. Νεκρός ο Νεκτάριος Ιωάννου\nΣΟΚ. Βρέθηκε νεκρός στο σπίτι του ο…\nΚικίλιας: Έκτακτη σύγκληση της επιτροπής των λοιμωξιολόγων – Προς ολικό lockdown η Αττική\nΠάτρα: Θλίψη για την 35χρονη Αναστασία που πέθανε από κορωνοϊό Τραγική είδηση\nΑθήνα: Aυτή Είvαι Η 36χρovη Kαθηγήτpια Που Kατηγορεiται Ότι Απoπλάvησε Τον 13χρovο Mαθητή\nΠολύ δύσκολες ώρες για την Κωνσταντίνα Μιχαήλ\nΑσύλληπτη τραγωδία στην Πατρών – Πύργου: Νεκρό βρέφος 16 μηνών σε φρικτό τροχαίο


Διονύσης Χιώτης: “Αναβαθμίζεται η θέση του προπονητή τερματοφυλάκων” | SoccerPlus.gr\nΑρχική ΕΠΟ Διονύσης Χιώτης: "Αναβαθμίζεται η θέση του προπονητή τερματοφυλάκων"\n28 Φεβ 2020, 1:21 μμ\nΟλοκληρώθηκε η 1η Φάση της Σχολής προπονητών τερματοφυλάκων UEFA B που διεξήχθη στην Αθήνα και την οποία παρακολούθησαν 25 υποψήφιοι προπονητές. Τρεις από τους συμμετέχοντες, οι οποίοι αγωνίστηκαν στο παρελθόν με μεγάλη επιτυχία στη θέση του τερματοφύλακα φτάνοντας μέχρι την Εθνική Ομάδα, μοιράζονται, μέσω του epo.gr, την εμπειρία τους.\nΗλίας Ατματσίδης: «Είναι μία ευχάριστη εμπειρία για όσους θέλουν να βελτιώσουν τις προπονητικές τους ικανότητες στην εκπαίδευση του τερματοφύλακα και όχι μόνο».\nΣτέφανος Κοτσόλης: «Μια εξαιρετική προσπάθεια που έλειπε στην εκπαίδευση των προπονητών με αναφορά σε μία συγκεκριμένη αγωνιστική θέση, οι απαιτήσεις της οποίας συνεχώς εξελίσσονται.\nΔιονύσης Χιώτης: «Είναι η 1η Σχολή UEFA B GK που γίνεται στην Ελλάδα, στην οποία διδαχτήκαμε αρκετά νέα στοιχεία για την μεθοδολογία προπόνησης στην εκπαίδευση τερματοφυλάκων. Επιπλέον αναβαθμίζεται η θέση του προπονητή τερματοφυλάκων μιας και μαθαίνουμε τρόπους διαχείρισης θεμάτων που αφορούν όλη την ομάδα».\nΠροηγούμενο άρθροΒαθιά ανάσα για την Ελλάδα στο ranking της UEFA μετά την πρόκριση του Ολυμπιακού\nΕπόμενο άρθρο"Εάν τα δεδομένα το επιβάλλουν θα υπάρξουν έκτακτα μέτρα στις αθλητικές συναντήσεις"


Kymco Downtown 350i ABS. Εκσυγχρονισμένο σε όλα | Εν Κινήσει\nΑρχική ΜΟΤΟΣΥΚΛΕΤΑ Kymco Downtown 350i ABS. Εκσυγχρονισμένο σε όλα\nKymco Downtown 350i ABS. Εκσυγχρονισμένο σε όλα\nTo Downtown 350i ABS είναι ένα maxi scooter που συνδυάζει με τον καλύτερο τρόπο χαρακτηριστικά των κατηγοριών Luxury GT και Sport Touring, έχοντας σημειώσει μέχρι σήμερα περισσότερες από 100.000 πωλήσεις. Η sport αύρα είναι εμφανής, ειδικά αν εστιάσει κάποιος στο μπροστινό τμήμα του μοντέλου. Όψη γεμάτη γωνίες, δύο προβολείς “Eagle Eye”, πέντε αεραγωγοί, μεγάλη σέλα, αποθηκευτικός χώρος για δύο full face κράνη, χειρολαβές και ευμεγέθη μαρσπιέ και δάπεδο για να πατούν τα πόδια αναβάτη και συνεπιβάτη, με άνεση και σιγουριά. Η νέα ζελατίνα είναι σχεδιασμένη για ακόμα καλύτερη αεροδυναμική προστασία, και συνδυάζεται αρμονικά με τις στιλιστικές βελτιώσεις, όπου οι ασημί λεπτομέρειες προσδίδουν ακόμα μεγαλύτερο κύρος. O κινητήρας ανήκει στην προηγμένη οικογένεια G5-SC της Kymco και ενσωματώνει όλη τη διαθέσιμη τεχνολογία αιχμής του σήμερα.\nΣτην πράξη, G5-SC σημαίνει μικρότερο βάρος, μικρότερες τριβές, μικρότερη κατανάλωση, μειωμένοι κραδασμοί και αυξημένη ιπποδύναμη. O μονοκύλινδρος 4βάλβιδος υγρόψυκτος κινητήρας διαθέτει εξελιγμένο σύστημα ψύξης, με σχεδίαση που βελτιώνει τη ροή του αέρα και διατηρεί αναλλοίωτη την απόδοση, ακόμα και μετά από πολύωρη οδήγηση. Το πλαίσιο είναι κατασκευασμένο από ενισχυμένο ατσάλι και το χωρητικότητας 12,5 λίτρων ρεζερβουάρ είναι τοποθετημένο στο κέντρο για καλύτερη κατανομή βάρους. Στα φρένα έχει επιλεγεί κυματιστός δίσκος διαμέτρου 260mm με τριπίστονη δαγκάνα για μπροστά και ένας ακόμη με διπίστονη δαγκάνα διαμέτρου 240mm πίσω. Το δικάναλο σύστημα ABS 9.1 τελευταίας γενιάς της Bosch περιλαμβάνεται στο στάνταρ εξοπλισμό.\nΕλαστικάMetzeler Feel Free (Έκδοση Noodoe)\nΠρόκειται για μια εξελιγμένη πλατφόρμα πολυμέσων που κάλλιστα θα μπορούσαμε να αποκαλέσουμε σαν τον πιστό σύντροφο του αναβάτη. Καθώς αυτός πλησιάζει το scooter, το τηλέφωνό του συνδέεται αυτόματα μαζί του! Όταν γυρίζει το κλειδί της ανάφλεξης, το Noodoe τον καλωσορίζει με την αγαπημένη του φωτογραφία και του υπενθυμίζει την πρόγνωση του καιρού! Όταν οδηγεί, η έξυπνη πυξίδα τον καθοδηγεί προς τη σωστή κατεύθυνση. Και όταν η βενζίνη τελειώνει, η πυξίδα smart compass, του δείχνει τα πιο κοντινά βενζινάδικα και τον πλοηγεί σε αυτό που θα επιλέξει! Στο φανάρι, καθώς το scooter είναι ακινητοποιημένο και μέχρι να ξεκινήσει, το Noodoe, του δείχνει πιθανές αναπάντητες κλήσεις, έκτακτες ειδήσεις, νέα μηνύματα, ενημερώσεις φίλων στα κοινωνικά δίκτυα και όλα αυτά χωρίς ο οδηγός να χρειάζεται να βγάλει το κινητό από την τσέπη του.\nΌταν ο αναβάτης σταθμεύσει, το Noodoe αυτόματα απομνημονεύει τη θέση και όταν αργότερα θελήσει να βρει το scooter του, το σύστημα τον κατευθύνει σε αυτό! Το Noodoe είναι προσωπική υπόθεση και για αυτό στο Noodoe cloud οι χρήστες μπορούν να περιηγηθούν και να επιλέξουν διαφορετικά σχέδια αρχικής εικόνας, να τα κατεβάσουν στα «αγαπημένα» τους, να τα αποθηκεύσουν στην προσωπική τους συλλογή και να τα εγκαταστήσουν στο scooter τους. Επίσης, έχουν τη δυνατότητα να ανεβάσουν στο Noodoe cloud τις δικές τους δημιουργίες και να τις μοιραστούν με όλους τους χρήστες του συστήματος Noodoe.\nGPS – Το πλέον εξελιγμένο σύστημα πλοήγησης, ειδικά σ χεδιασμένο από την Tom-Tom για χρήση σε μοτοσυκλέτα. Οι χάρτες διατίθενται δωρεάν για τη χώρα διαμονής των κατόχων μοντέλων, εξοπλισμένων με το σύστημα Noodoe, και παρέχεται η δυνατότητα να αγοράσουν πρόσθετους χάρτες για χρήση σε άλλες χώρες. Ο χρήστης μπορεί να καταχωρήσει διαδρομή με ενδιάμεσους σταθμούς και το σύστημα αναλαμβάνει να τον οδηγήσει χωρίς να χρειάζεται να το ρυθμίζει κάθε φορά που σταματά στους ενδιάμεσους σταθμούς. Όταν φθάσει στον τελικό προορισμό σταματά αυτόματα την πλοήγηση.\nΚαιρός – Εκτός από τις τρέχουσες καιρικές συνθήκες, το Noodoe παρέχει και πρόγνωση αυτών. Ο αναβάτης μπορεί να επιλέξει το σχέδιο που προτιμά από το Noodoe Cloud ή να σχεδιάσει το δικό του.\nSmart Compass – Με το scooter να τοποθετείται πάνω στο όργανο σαν κεντρικό σημείο, το σύστημα παρέχει πληροφορίες για θέσεις συνεργατών της Kymco (πχ συνεργεία), βενζινάδικα, καταστήματα, καθώς και άλλα χρήσιμα σημεία που ενδιαφέρουν τον αναβάτη. Επιπλέον, αν οι αναβάτες οδηγούν σε ομάδα, το όργανο μπορεί να δείχνει τη σχετική θέση των μελών της στον πίνακα των οργάνων.\nΕιδοποιήσεις – Το Noodoe μπορεί να εμφανίσει σημαντικές ειδοποιήσεις από το smartphone του αναβάτη όταν (και μόνον τότε) το scooter σταματήσει. Οι ειδοποιήσεις περιλαμβάνουν Facebook, WhatsApp, αναπάντητες κλήσεις κ.λπ.\nΦωτισμός καλωσορίσματος – Δίνει τη δυνατότητα στον ιδιοκτήτη του scooter (εάν το επιθυμεί), όταν το πλησιάζει να τον καθοδηγεί με φωτεινό σήμα έτσι ώστε να μπορεί να εντοπίσει το όχημά του σε μεγάλους χώρους στάθμευσης.\nΠροηγούμενο άρθροFiat 500X Firefly Turbo 1.0. Στον αστερισμό του downsizing\nΕπόμενο άρθροPorsche Taycan. Σχεδόν έτοιμη.


Η Συριακή Πεσίτα—Παράθυρο στον Κόσμο των Αρχαίων Βιβλικών Μεταφράσεων — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw14 1/9 σ. 13-15\nΟ ΙΗΣΟΥΣ, λίγο προτού επιστρέψει στον ουρανό, ανέθεσε στους μαθητές του να δώσουν μαρτυρία για αυτόν «τόσο στην Ιερουσαλήμ όσο και σε όλη την Ιουδαία και τη Σαμάρεια και ως το πιο απομακρυσμένο μέρος της γης». (Πράξεις 1:8) Οι μαθητές το έκαναν αυτό με ζήλο και θάρρος. Ωστόσο, η διακονία τους στην Ιερουσαλήμ προκάλεσε γρήγορα σφοδρή εναντίωση, με αποτέλεσμα το μαρτυρικό θάνατο του Στεφάνου. Πολλοί κατέφυγαν στην Αντιόχεια της Συρίας, μια από τις μεγαλύτερες πόλεις της Ρωμαϊκής Αυτοκρατορίας, περίπου 550 χιλιόμετρα βόρεια της Ιερουσαλήμ.—Πράξεις 11:19.\nΧρησιμεύουν αυτά τα χειρόγραφα στους σπουδαστές της Γραφής σήμερα; Ασφαλώς! Πάρτε για παράδειγμα το λεγόμενο μεγάλο επίλογο του Ευαγγελίου του Μάρκου, ο οποίος υπάρχει σε μερικές Γραφές μετά το εδάφιο Μάρκος 16:8. Εμφανίζεται στον ελληνικό Αλεξανδρινό Κώδικα του πέμπτου αιώνα, στη λατινική Βουλγάτα και αλλού. Ωστόσο, και τα δύο έγκυρα ελληνικά χειρόγραφα του τέταρτου αιώνα—ο Σιναϊτικός Κώδικας και ο Βατικανός Κώδικας—τελειώνουν στο εδάφιο Μάρκος 16:8. Ούτε το Σιναϊτικό Συριακό χειρόγραφο έχει το μεγάλο επίλογο, μια επιπλέον απόδειξη ότι είναι μεταγενέστερη προσθήκη και αρχικά δεν αποτελούσε μέρος του Ευαγγελίου του Μάρκου.


Σκάνδαλο: Η Mercedes έχει βάλει κοριό σε μοντέλα της | iRafina\nΜεγάλη φωτιά στο Ρέθυμνο – Μάχη με ανέμους 100 χλμ. την ώρα δίνουν οι πυροσβέστες\nΑπίστευτο σκάνδαλο αποκαλύπτει η SUN. Πρωταγωνιστές και πάλι οι Γερμανοί. Σύμφωνα με το ρεπορτάζ, η MERCEDES, τα μοντέλα της τα οποία οι ιδιοκτήτες τους τα πληρώνουν…χρυσάφι έχει βάλει “κοριούς” και τα παρακολουθεί!\nΤο σκάνδαλο αυτό τεραστίων διαστάσεων έχει τη… συναίνεση των αγοραστών, μια και η γερμανική εταιρεία κρύβει την αλήθεια στα ψιλά γράμματα του συμβολαίου!


Διακοπές 2021 σε Καχάμα - Skyscanner\nΔιακοπές σε Καχάμα\nΟνειρεύεστε να πάτε Τανζανία; Ο(Η)(Το) Καχάμα έχει ότι χρειάζεστε για τέλειες διακοπές. Ακόμα καλύτερα, δεν χρειάζεται να ξοδέψετε μια περιουσία για να επισκεφθείτε και να μείνετε Καχάμα. Συγκρίνουμε εκατοντάδες επιλογές αεροπορικών εισιτηρίων και ξενοδοχείων για να βρίσκουμε για εσάς την καλύτερη διαθέσιμη προσφορά. Έτσι, θα μπορείτε να ξοδέψετε λίγα περισσότερα …\nΞενοδοχεία σε Καχάμα\nPeace Winners Lodge\nΠτήσεις προς Μπουζγουάγκι\nΕνοικίαση αυτοκινήτου σε: Καχάμα


Τα κορυφαία χτενίσματα 2021 με έμπνευση από τις Γαλλίδες\nFrench Disco | Η νέα it τάση στα μαλλιά εμπνέεται από τη γαλλική αισθητική της δεκαετίας του 1970\nΤο χτένισμα που θα σας "συνοδέψει" στις πρώτες ανοιξιάτικες βόλτες σας.\nΗ effortlessly chic αισθητική των Γαλλίδων θα είναι πάντα επίκαιρη. Το κυνήγι αυτού του je ne sais quoi που τις κάνει τόσο ακαταμάχητες είναι πλέον το κοντινότερο που μπορεί να φτάσει κανείς σε ταξίδι στην Πόλη του Φωτός εν καιρό Covid-19. Μέχρι σήμερα στο strater kit της γαλλικής αισθητικής ήταν το κόκκινο κραγιόν, το μαύρο eyeliner και φυσικά οι wispy αφέλειες και τα επιμελώς ατημέλητα μαλλιά. Φέτος θα προστεθεί ένα ακόμα hairstyle, αφού ανάμεσα στα κορυφαία χτενίσματα για το 2021 συναντάμε τη νέα εκδοχή του French-girl look.\nFrench Disco | Ένα από τα κορυφαία χτενίσματα για το 2021\nΤα '90s παύουν σιγά σιγά να είναι η πιο επιδραστική δεκαετία στην ομορφιά και παραχωρούν τη θέση τους στα '70s. Πιθανόν γνωρίζετε ήδη για την επιστροφή του shag και του έντονου φιλαρίσματος α λα Farrah Fawcett. Έχετε όμως το χτένισμα French Disco στο radar σας;\nΣύμφωνα με τον celebrity hairstylist, Kevin Murphy, το συγκεκριμένο χτένισμα αναμένεται να είναι το πιο δημοφιλές φέτος το καλοκαίρι. "Πρόκειται για ένα look που δημιουργήσαμε στις εβδομάδες μόδας πριν τα παγκόσμια lockdowns", λέει. Όπως εξηγεί ο ίδιος, διαφέρει από τα κλασικά messy hairstyles που είναι συνηφασμένα με τις Παριζιάνες, κι έχει έναν πιο pulled together χαρακτήρα. Βασικά χαρακτηριστικά του είναι ο όγκος και η κίνηση. Τα μαλλιά δείχνουν πιο περιποιημένα σε σύγκριση με το κλασικό french look χωρίς αυτό να σημαίνει ότι το αποτέλεσμα είναι αυστηρό και άκαμπτο. "Φανταστείτε πώς θα έμοιαζαν τα μαλλιά σας αν τα ανακατεύατε λίγο πριν βγείτε έξω", εξηγεί.\nΎστερα από ένα χρόνο που τα messy buns έγιναν το σύμβολο της καραντίνας και της τηλεργασίας, αυτό το high-glam χτένισμα αποτελεί την κατάλληλη επιλογή για την -μερική έστω- επιστροφή στην κανονικότητα.


Η Ντόρτμουντ κέρδισε, η Μπάγερν όχι, στο… φινάλε η απονομή! | MyCityNet\nΑρχική \_ Αθλητισμός \_ Η Ντόρτμουντ κέρδισε, η Μπάγερν όχι, στο… φινάλε η απονομή!\nΗ Μπάγερν Μονάχου έμεινε στο 0-0 με τη Λειψία, η Μπορούσια Ντόρτμουντ νίκησε 3-2 τη Φορτούνα και η στέψη στη Bundesliga μεταφέρεται για την 34η και τελευταία αγωνιστική… Γκολ και ασίστ ο Δώνης!\nMatch ball στο Μόναχο\nΣτην επανάληψη, ένα λάθος διώξιμο του Κονατέ έδωσε την ευκαιρία στον Γκορέτσκα να σκοράρει με… αεροπλανικό σουτ από το ύψος του πέναλτι, στο 50ο λεπτό. Με το γκολ του Γερμανού μέσου να ακυρώνεται ωστόσο με τη χρήση του VAR, για -κυριολεκτικά οριακό- οφσάιντ του Λεβαντόφσκι!\nΤα… χρειάστηκε αλλά κέρδισε\nΈστω και με… μπόλικο άγχος, η Ντόρμουντ επικράτησε με 3-2 της Φορτούνα Ντίσελντορφ, μείωσε τη διαφορά της από την κορυφή στους δύο πόντους και πλέον θέλει νίκη και την τελευταία αγωνιστική, εκτός έδρας απέναντι στη Γκλάντμπαχ σε συνδυασμό με ήττα της Μπάγερν για να τερματίσει αυτή στην πρώτη θέση.\nΟι φιλοξενούμενοι… πάγωσαν το «Σιγκνάλ Ιντούνα Παρκ» με τον Χιτς -που αντικατέστησε τον Μπίρκι στα γκολπόστ της Ντόρτμουντ- να κάνει την γκέλα και τον Φινκ να ισοφαρίζει με κεφαλιά, στο 47’! Η χαρά της Φορτούνα και της… Μπάγερν κράτησε έξι λεπτά, με τον Ντιλέινι να ξαναδίνει στους Βεστφαλούς το προβάδισμα, ενώ λίγο έλειψε ο Χιτς να αποβεί… μοιραίος. Καθώς ο Γερμανός γκολκίπερ έκανε πέναλτι στον Λουκεμπάκιο στο 57ο λεπτό, αλλά το «θύμα» αστόχησε στην εκτέλεση, δύο λεπτά μετά. Η Φορτούνα έμεινε με δέκα στα τελευταία λεπτά, με τον Μπότζεκ να αποβάλλεται με απευθείας κόκκινη κάρτα στο 82’ και παράλληλα τον Γκέτσε να κάνει στο 92’ το 3-1 για τη Μπορούσια. Προτού ο Κοβνάτσκι διαμορφώσει το τελικό αποτέλεσμα στο… πέμπτο από τα επτά συνολικά λεπτά των καθυστερήσεων.\nΜε υπογραφή Δώνη!\nΒασικός και πάλι ο «δικός μας» Τάσος Δώνης, στο 3-0 της Στουτγκάρδης με την Βόλφσμπουργκ, με τους Σουηβούς να μην παίρνουν ξεκάθαρο πέναλτι σε ανατροπή του Γκονζάλες από τον Γουίλιαμ, μόλις στο 3’, αφού ο διαιτητής Μπριχ αρκέστηκε στον VAR αντί να δει το μόνιτορ! Πάντως, από ασίστ του Δώνη και… περιπετειώδη τρόπο, ο Κάστρο έστειλε τη μπάλα στα δίχτυα το πρώτο λεπτό των καθυστερήσεων του πρώτου ημιχρόνου. Μάλιστα, ο Έλληνας διεθνής χρίστηκε κι αυτός σκόρερ στο 55ο λεπτό, φτάνοντας τα πέντε γκολ φέτος με τον Ντιντάβι να διαμορφώνει το τελικό σκορ.\nΠήρε η… ίδια τις ασπιρίνες!\nΠέρασε «αέρα» και περιμένει…\nΈκανε το καθήκον της και… περιμένει η Γκλάντμπαχ, που κέρδισε μέσα στη Νυρεμβέργη την ομώνυμη ομάδα με 4-0 και ανέβηκε στην πέμπτη θέση του βαθμολογικού πίνακα. Μετά από ένα «στείρο» πρώτο ημίχρονο, τα «πουλάρια» μπήκαν πιο δυνατά στο δεύτερο 45λεπτο και ο Ντρμιτς τους έδωσε το προβάδισμα, σκοράροντας για δεύτερο σερί ματς. Προτού ο Μιλ με αυτογκόλ, μετά από προσπάθεια του Τραορέ, καταδικάσει τους ουραγούς και υποβιβασμένους -και μαθηματικά από σήμερα- Φράγκους σε μια ακόμα ήττα. Ενώ Αζάρ και Ζακάρια έδωσαν διαστάσεις θριάμβου στο «διπλό» της Γκλάντμπαχ…\nΜένει… Γερμανία η Χόφενχαϊμ\n«Κηδεία» για την Χόφενχαϊμ και μάλιστα εντός έδρας, μετά την ήττα από τη Βέρντερ, με 1-0, η οποία την κράτησε στην όγδοη θέση κι ως εκ τούτου εκτός Ευρώπης! Αν και αδιάφοροι, αφού έχουν λίγες πιθανότητες να προλάβουν την έβδομη θέση, οι «πράσινοι» πήραν το «διπλό», με τον Γιοχάνες Έγκεσταϊν να επιστρέφει στα γκολ μετά από 12 αγωνιστικές με κεφαλιά. Μάλιστα, ο αδερφός του, Μαξιμίλαν, σκόραρε κι αυτός στο 43’ αλλά το γκολ του ακυρώθηκε για επιθετικό φάουλ του… Γιοχάνες στον Μπίτσακσιτς στη φάση.\nΑθλητισμός, Ποδόσφαιρο | 11 Μαΐου 2019 21:21


pokotali: Ρετσέλι σύκου μυριστικό και θυμιστικό\nΑναρτήθηκε από RedHat στις 10:33 μ.μ.\nUnknown 10 Δεκεμβρίου 2007 - 12:20 μ.μ.\nΑσκαρδαμυκτί 11 Δεκεμβρίου 2007 - 10:11 μ.μ.\nΠω πω ... μού άνοιξες την όρεξη!\n(πάντα θα είμαστε παιδιά!)\nlemon 12 Δεκεμβρίου 2007 - 7:37 μ.μ.\nΩωω, τώρα ντρέπομαι περισσότερο που δεν ήρθα στο μπαζάρ...\nRedHat 13 Δεκεμβρίου 2007 - 10:04 π.μ.\nκαπετάνιε εχετε απόλυτο δίκιο.\nασκαρ.ευτυχώς που κάποιες στιγμές μας το θυμίζουν πιο εντονα.\nΣταυρούλα 17 Δεκεμβρίου 2007 - 11:00 μ.μ.\nΚαλησπέρα! Σε ξαναβρήκα! :) Περνούσα απ΄το παλιό και το 'βλεπα ανενεργό.\nΉταν υπέροχα στο μπαζάρ . Σάββατο βράδυ πήγα κι εγώ. Το κυδώνι έφυγε κιόλας! ;)\nRedHat 18 Δεκεμβρίου 2007 - 10:11 π.μ.\nγεια σου renata,το μόνο που εμεινε και που το απολαμβανω μονο εγω σιγα σιγα ειναι το ρετσέλι σύκου.Ολα τα άλλα .....πάνε.


BILLY βιβλιοθήκη, Κίτρινο | IKEA Κύπρος\nΚαθαρό βάρος\t: 34.41 kg\nΜεικτό βάρος: 35.47 kg\nΑυτό το έπιπλο πρέπει να στερεώνεται στον τοίχο με τη βοήθεια του εξαρτήματος στερέωσης που περιλαμβάνεται στη συσκευασία. Τα διαφορετικά υλικά τοίχου απαιτούν διαφορετικούς τύπους εξαρτημάτων στερέωσης. Χρησιμοποιήστε εξαρτήματα κατάλληλα για τους τοίχους του σπιτιού σας, πωλούνται χωριστά. Περιλαμβάνονται: 1 σταθερό ράφι και 4 ρυθμιζόμενα. Ελάχιστο απαιτούμενο ύψος οροφής: 210 cm.\nΜπορείτε να δώσετε τη δική σας πινελιά στη βιβλιοθήκη BILLY με το ράφι παρουσίασης και τον βιβλιοστάτη BOTTNA - διαθέσιμα σε διάφορα χρώματα.


Οι κουρεμένοι σύμβουλοι της Τράπεζας Κύπρου\nΔύο κουρεμένοι διοικητικοί σύμβουλοι της Τράπεζας Κύπρου κατέχουν το 0.91% του μετοχικού κεφαλαίου της τράπεζας. Όπως αναφέρεται στην ετήσια έκθεση της τράπεζας, ο αντιπρόεδρος του Διοικητικού Συμβουλίου Vladimir Strzhalkovskiy κατέχει το 0.66% του κεφαλαίου και το μέλος Dmitry Chichikashvilli το 0.25%.\nΟι υπόλοιποι Ρώσοι του συμβουλίου, δεν επηρεάστηκαν προσωπικά από το κούρεμα όπως προκύπτει από τα στοιχεία της έκθεσης αλλά εκπροσωπούν άλλους κουρεμένους καταθέτες ή ομάδες κουρεμένων καταθετών.\nΤο συνολικό εκδομένο μετοχικό κεφάλαιο της τράπεζας κατά την ημερομηνία έγκρισης των οικονομικών καταστάσεων ανήλθε στα €4.683.985 χιλ. διαιρεμένο σε 4.683.985.003 συνήθεις μετοχές ονομαστικής αξία €1,00 η κάθε μια.\n- See more at: http://www.sigmalive.com/inbusiness/news/business/116290#sthash.5NbAqrGy.dpuf\nΣύνολο επισκεπτών: 1113507


Ερώτηση στην κ.Φωτίου που είπε: "Ποιός κάνει παιδιά όταν δεν έχει δουλειά" - lastpoint.gr\n16/01/2018 17/01/2018 0 Σχόλια\tΑΠΟΨΕΙΣ, ΚΟΙΝΩΝΙΚΑ, ΟΙΚΟΓΕΝΕΙΑ, ΠΑΠΟΥΤΣΗ, ΠΟΛΙΤΙΚΗ\nκ. Φωτίου δεν ξέρετε ότι επί τουρκοκρατίας, ενώ έπαιρναν τα αγόρια για γενιτσάρους και τα κορίτσια στα χαρέμια και ακόμα ενώ ήξεραν ότι μπορεί να μη ζήσουν τα παιδιά τους από πείνα η από σκλαβιά , οι Έλληνες εξακολουθούσαν και γεννούσαν; Το ίδιο συνέβαινε και κατά τη διάρκεια της ναζιστικής κατοχής.\nΔεν το ξέρετε ότι υπάρχει έναν ένστικτο σε όλα τα ζώα, θηλαστικά και μη, το γενετήσιο και παράλληλα να διαιωνίζουν το είδος τους; Αυτά θα έπρεπε να τα έχετε μάθει.\nΕίχατε πολύ χρόνο, μπήκατε χωρίς διδακτορικό στις εύκολες εποχές που διόριζαν άνετα , παίρνατε κρατικούς μισθούς, θα μπορούσατε ακόμα να το διαβάσετε την ώρα που κοιμόσασταν στη Βουλή. Επίσης είχατε το χρόνο να διαβάσετε λίγη γραμματική σε τέτοια θέση. Σας έχω ακούσει ότι κάνετε λάθη. Έχετε πει επιστημο-νο-σύνη δυο φορές.\nΤελευταία σας άκουσα που είπατε ότι δεν ξέρετε υπολογιστή. Πώς μπορείτε να έχετε αυτή τη θέση και άξιοι νέοι να φεύγουν για να βρουν δουλειά έξω, όταν είστε τόσο ανεπαρκής στις γνώσεις; Υπάρχουν άνθρωποι 90 ετών που κάνουν όλες τις δουλειές τους με υπολογιστή και εσείς το λέτε δημόσια σαν να μη συμβαίνει τίποτα σε τέτοια θέση; Πληρώνουμε συνεργάτες σας για κάτι που κάνουν σήμερα και τα μωρά; Τόση ανεπάρκεια και περιμένουμε κάτι καλύτερο;\nΤώρα βέβαια θα μου πείτε ότι ο Τσίπρας ανέλαβε πρωθυπουργός χωρίς γνώσεις ελληνικών και αγγλικών και χωρίς να έχει δουλέψει ποτέ. ΄Η μήπως για το ένστικτο το ξέρετε ότι υπάρχει και γεννούν, αλλά είναι μεγάλος ο ευσεβής πόθος σας να μη γεννούν οι Έλληνες και το λέτε με τέτοια ευχάριστη άνεση, αντί να πείτε είμαστε υπεύθυνοι για την ανεργία και δε θέλουμε να μειωθεί ο ελληνικός πληθυσμός, οπότε πρέπει να βρούμε στον κόσμο δουλειές η να φύγουμε και ν αναλάβει άλλος;\n← Έκτακτο: Δεκτή η παραίτηση Ζουράρι από τον Τσίπρα\nΗ «εθνική ταυτότητα», ο Ντιμιτρόφ και το Ουράνιο Τόξο →\n“Όποιος κοιμάται αναδιπλώνεται στον δικό του κόσμο”


Δήμος Ωρωπού: Με ασφάλεια στο Κέντρο Υγείας Καπανδριτίου τεστ Covid-19 και εμβολιασμοί - OTA VOICEΔήμος Ωρωπού: Με ασφάλεια στο Κέντρο Υγείας Καπανδριτίου τεστ Covid-19 και εμβολιασμοί - OTA VOICE\nΔήμος Ωρωπού: Με ασφάλεια στο Κέντρο Υγείας Καπανδριτίου τεστ Covid-19 και εμβολιασμοί\nΑπό τις 31 Δεκεμβρίου 2020 και για όσο διαρκεί η πανδημία παραχωρήθηκε από τον Δήμος Ωρωπού στο Κέντρο Υγείας Καπανδριτίου, προκατασκευασμένη και εξοπλισμένη αίθουσα, ώστε να διενεργούνται εκεί με ασφάλεια τεστ για Covid-19.\nΈτσι όσοι προσέρχονται στο Κέντρο Υγείας Καπανδριτίου για τεστ Covid-19, δεν θα έρχονται σε επαφή με τους υπόλοιπους επισκέπτες – ασθενείς των ιατρείων και το ιατρονοσηλευτικό προσωπικό δεν θα εμπλέκεται στην διαδικασία του τεστ αποφεύγοντας πιθανή διασπορά του ιού.\nΣύντομα το Κέντρο Υγείας θα λειτουργήσει και ως Κέντρο Εμβολιασμού Covid-19.\nΗ ενίσχυση και ο εξοπλισμός του Κέντρου Υγείας Καπανδριτίου αποτελεί δέσμευση του δημάρχου Ωρωπού Γιώργου Γιασημάκη στο πλαίσιο γενικού σχεδιασμού αναβάθμισης των δομών και των υπηρεσιών υγείας στο Δήμο Ωρωπού. «Προτεραιότητά μας η Υγεία των δημοτών», αναφέρει χαρακτηριστικά ο δήμαρχος Ωρωπού.


Πως να ετοιμάσετε το φαγητό για μωρά [BLW] | Mamazilla - mood for food\nΠως να ετοιμάσετε το φαγητό για μωρά [BLW]\nΜερικοί από εσάς μπορεί να γνωρίζετε τη μέθοδο Baby Led Weaning ή BLW για την εισαγωγή τροφής σε μικρά παιδιά. Προσωπικά δεν είχα ιδέα πριν αποκτήσω τη μικρή μου ότι τα μωρά μπορούν να φάνε τροφές σε κομμάτια. Πάντα πίστευα ότι τα μωρά τρώνε πουρέ ή σούπες και κάποια στιγμή δια μαγείας αρχίζουν να τρώνε τροφές όπως οι μεγάλοι, λογικά όταν αρχίζουν να βγάζουν δοντάκια! Μιας που η μικρή μου γεννήθηκε πρόωρα, είχα πολλά στο μυαλό μου τους πρώτους μήνες, οπότε η εισαγωγή τροφών ήταν το τελευταίο που με απασχολούσε τους πρώτους δύσκολους μήνες. Πρέπει να ήταν γύρω στους 4-5 μήνες όταν μία φίλη μου έδωσε ένα βιβλίο σχετικά με το BLW και άρχισα να κοιτάω περισσότερο για την εισαγωγή στερεών και τις επιλογές μου.\nΗ αρχή του BLW είναι ότι τα μωρά ξεκινάνε να τρώνε τροφές σε κομμάτια και το φαγητό προσφέρεται στο μωρό το οποίο μόνο του με τα χεράκια του σταδιακά μαθαίνει να σιτίζεται. Σε αντίθεση με τη μέθοδο με το κουτάλι όπου πολτοποιούμε τις τροφές και τις προσφέρουν οι γονείς, με το BLW το μωρό θα προσπαθήσει να κρατήσει κομμάτια φαγητού στα μικρά του χέρια, να παίξει μαζί τους, να τα μυρίσει, να τα βάλει στο στόμα και σταδιακά να φάει. Είναι μια διαδικασία εκμάθησης, οπότε απλά καθίστε και αφήστε τα μικρά σας να εξερευνήσουν και απολαύστε το! Εάν ενδιαφέρεστε και θέλετε να μάθετε περισσότερα, προτείνω το βιβλίο «Baby-led Weaning» των Gill Rapley & Tracey Murkett.\nΑρκετά όμως με τα γενικά του BLW! Εδώ ήθελα να σας περισσότερα για το πως να προετοιμάσετε το φαγητό για μικρούλια που ακολουθούν τη μέθοδο BLW και για τα διαφορετικά στάδια μέχρι τα πρώτα τους γενέθλια. Σε καθένα από τα παρακάτω στάδια προσπαθήστε να υπάρχει ποικιλία στις τροφές που προσφέρετε και προσέξτε τα φαγητά που ετοιμάζετε να μην περιέχουν αλάτι, ζάχαρη και μέλι.\nΗλικία: 6-8 μηνών\nΓύρω σε αυτή την ηλικία, οι περισσότεροι γονείς ξεκινάνε την εισαγωγή στερεών στα μικρά τους ανάλογα με τα σημάδια ετοιμότητας που δείχνουν. Σε αυτό το στάδιο, προσφέρετε τροφές κομμένες σε μακρόστενα κομμάτια στο μέγεθος του δαχτύλου σας (finger sized cut food). Κόψτε τα φρούτα και τα λαχανικά σας σε στικ και αποφύγετε τα σκληρά κομμάτια. Μπορείτε να βράσετε ή να βάλετε στο φούρνο λαχανικά όπως καρότο, πατάτες, μπρόκολο για να μαλακώσουν ή να βάλετε για 1 λεπτό στο φούρνο μικροκυμμάτων λίγες φέτες από μήλο μέχρι να μαλακώσει.\nΤο ψωμί αν είναι μαλακό μπορεί να κολλήσει στον ουρανίσκο του μωρού, οπότε είναι καλύτερα να το βάζετε λίγο να ψηθεί και μετά το κόβετε σε finger-sized κομμάτια. Μπορείτε να το προσφέρετε με κάποια αλοιφή όπως φυστικοβούτυρο ή λίγο ανθότυρο ή ακόμα και με λίγη σούπα ή κάποια σάλτσα για να το βουτήξουν μέσα τα μικρά σας.\nΤο κρέας μπορείτε να το προσφέρετε κομμένο σε μεγάλα μακρόστενα κομμάτια ή με το κόκκαλο. Πρέπει να είναι καλά μαγειρεμένο και μαλακό για να το μασήσει εύκολα το μικρούλι σας. Μία καλή επιλογή σε αυτό το στάδιο είναι τα κεφτεδάκια ή μικρά μπιφτεκάκια. Δείτε τη συνταγή μου για μπιφτέκια φούρνου, είναι τέλεια για αυτή την ηλικία!\nΜερικά ζυμαρικά ίσως είναι δύσκολο να τα πιάσουν με τα χεράκια τους γιατί γλιστράνε πολύ. Ζυμαρικά όπως οι βίδες, τα φιογκάκια ή το ριγκατόνι είναι πιο εύκολο να τα κρατήσουν και μπορούν να κρατήσουν σάλτσα επάνω τους. Καλύτερα να μην προσθέσετε λάδι στη κατσαρόλα όταν τα βράζετε γιατί θα γλιστράνε πολύ και δε στέκει και η σάλτσα πάνω τους. Αφήστε μακριά ζυμαρικά όπως σπαγγέτι και παπαρδέλες για τους επόμενους μήνες.\nΡύζι και όσπρια ίσως είναι δύσκολα σε αυτό το στάδιο μιας που το μικρούλι σας δεν έχει αναπτύξει ακόμα το pincer grasp, να μπορεί δηλαδή να ενώσει τον αντίχειρα με το δείκτη και να πιάσει μικρά αντικείμενα. Μια καλή επιλογή είναι τα arancini, που είναι μπάλες ρυζιού με τυρί, λαχανικά ή και κομματάκια κρέας. Μπορείτε επίσης να φτιάξετε κροκέτες με όσπρια και λαχανικά ή φαλάφελ με ρεβύθια. Βάλτε τη φαντασία σας να δουλεύει!\nΗλικία: 8-10 μηνών\nΓύρω σε αυτή την ηλικία, τα περισσότερα μωρά γίνονται όλο και πιο επιδέξια, χρησιμοποιούν καλύτερα τα δάχτυλα τους και μπορούν να περάσουν αντικείμενα από το ένα χέρι στο άλλο. Καθώς παρατηρείτε το μικρούλι σας να επεξεργάζεται και να παίζει με το φαγητό του, θα δείτε πως μαθαίνει και βελτιώνεται με μικρότερα και πιο χοντροκομμένα φαγητά. Σε αυτή τη φάση μπορείτε λοιπόν να εισάγετε διαφορετικά σχήματα φαγητού παράλληλα όμως με τα στικ.\nΌσο αναφορά τα φρούτα μπορείτε να δοκιμάσετε μύρτιλα, φράουλες ή σταφύλια κομμένα στη μέση ή στα τέσσερα. Ομοίως και με τα λαχανικά, μπορείτε να εισάγετε για παράδειγμα αρακά ή ντοματίνια ( πατημένα ελαφρά ή κομμένα στη μέση) και άλλα λαχανικά κομμένα σε μικρότερα κομμάτια. Το μικρούλι σας θα αρχίσει σε αυτή τη φάση να διαχειρίζεται καλύτερα και φαγητά με ρύζι και όσπρια. Βεβαιωθείτε ότι τα όσπρια έχουν ψηθεί καλά και είναι μαλακά, μπορείτε τα ρεβύθια για παράδειγμα να τα πατήσετε με το πιρούνι ελαφρώς.\nΗλικία: 10-12 μηνών\nΣε αυτό το τελευταίο στάδιο πριν τα πρώτα τους γενέθλια, θα δείτε πολύ μεγάλη διαφορά στο πως χειρίζονται το φαγητό σε σχέση με 3-4 μήνες πριν. Το μικρούλι σας πλέον έχει καλύτερο έλεγχο στα χεράκια του και μπορείτε σταδιακά να του δώσετε και πιρουνάκι και κουτάλι για να δοκιμάσει και να μάθει να τα χειρίζεται σιγά σιγά. Καθώς γίνεται πλέον όλο και πιο εύκολο να κρατάει φαγητό σε διάφορες μορφές μπορείτε να αρχίσετε να προσφέρετε φαγητά όπως για παράδειγμα μακαρόνια με κιμά! Να είστε βέβαια προετοιμασμένοι για το χαμό που θα ακολουθήσει!\nΌποια και αν είναι η ηλικία του μωρού σας, θυμηθείτε ότι η ώρα του φαγητού είναι ακόμα μια στιγμή εκμάθησης! Διασκεδάστε το! Το BLW είναι σίγουρα μια μέθοδος που θα λερώσει το πάτωμα, τα ρούχα, καμμιά φορά και οι τοίχοι, αλλά έχει πολλά πλεονεκτήματα για τα μικρούλια σας και δε χρειάζεται να μαγειρεύεται ειδικά φαγητά ή να πολτοποιείτε και να τα ταΐζετε με το κουτάλι για ώρες. Δείτε τη σελίδα μου με ιδέες για φαγητά εύκολα για μικρά χεράκια


Τα φυτοθρεπτικά συστατικά είναι χημικές ενώσεις που παράγουν τα φυτά για να αναπτυχθούν ή να αμυνθούν απέναντι στους εχθρούς τους. Η έρευνα συνεχίζει να ρίχνει φως στα πιθανά οφέλη τους στην ανθρώπινη υγεία. Η ιδέα είναι ότι η κατανάλωση τροφών πλούσιων σε πολυφαινόλες, που αναφέρονται ως "Sirtfoods", θα αυξήσει την ικανότητα του σώματος να κάψει λίπος, ενισχύοντας το μεταβολισμό και οδηγώντας σε απώλεια βάρους.\nΠρώτη φάση - 1 εβδομάδα: Κατά τη διάρκεια των πρώτων τριών ημερών, η συνολική πρόσληψη ενέργειας περιορίζεται σε 1.000 θερμίδες. Για να το πετύχετε αυτό, πίνετε τρία ποτά χυμού πράσινου sirtfood που περιλαμβάνουν λάχανα, σέλινο, ρόκα, μαϊντανό, πράσινο τσάι μάτσα (matcha) και χυμό λεμονιού. Τρώτε επίσης ένα γεύμα "Sirtfood", όπως κοτόπουλο με κέιλ κάρυ. Τις ημέρες τέσσερις έως επτά, έχετε 2-3 πράσινους χυμούς και ένα ή δύο γεύματα έως και συνολική κατανάλωση 1.500 θερμίδων την ημέρα.\nΔεύτερη φάση - 2 εβδομάδες: Κατά τις επόμενες δύο εβδομάδες η συνολική πρόσληψη ενέργειας θα πρέπει να κυμαίνεται από 1.500 έως 1.800 θερμίδες με τρία γεύματα, έναν πράσινο χυμό και ένα ή δύο σνακ Sirtfood. Υπάρχει ένα βιβλίο διατροφής διαθέσιμο για αγορά που σας δίνει τις συνταγές.\nΤελευταία ενημέρωση: Δευτέρα, 2 Νοεμβρίου 2020, 12:09


«Απαξιώνουν τις δημοκρατικές διαδικασίες»\nΠρώτη καταχώρηση: Τετάρτη, 2 Φεβρουαρίου 2011, 17:04\nΩς κίνηση που είναι «έξω από κάθε δημοκρατική διαδικασία» χαρακτήρισε ο κυβερνητικός εκπρόσωπος, Γιώργος Πεταλωτής, την αδιαλλαξία των γιατρών που έχουν καταλάβει το Υπουργείο Υγείας, πιέζοντας τον υπουργό, Ανδρέα Λοβέρδο, να φύγει από τη Βουλή και να συζητήσει μαζί τους στο υπουργείο.\n«Κάτι τέτοιο απαξιώνει τις δημοκρατικές διαδικασίες της διαβούλευσης» επεσήμανε και πρόσθεσε ότι το σχέδιο νόμου δεν πρόκειται να αποσυρθεί «και μάλιστα όταν ο κ. Λοβέρδος έχει εξηγήσει ότι δεν θίγονται τα εργασιακά δικαιώματα των γιατρών» και πως αντίθετα, δίνει λύσεις, με μόνο γνώμονα το δημόσιο συμφέρον.\nΕρωτηθείς αν η κυβέρνηση βλέπει πολιτική υποκίνηση πίσω από την κατάληψη, ο κ. Πεταλωτής δεν θέλησε να απαντήσει, εξηγώντας ότι «βρισκόμαστε σε ένα λεπτό στάδιο».\nΓια «διχασμό προσωπικότητας που χρήζει ψυχιάτρου» εγκάλεσε τον Αλ. Τσίπρα ο εκπρόσωπος του ΛΑ.Ο.Σ., Αστέριος Ροντούλης. «Ξυπνάω το πρωί και είμαι υπέρ του Συντάγματος. Το βράδυ όμως, ω του θαύματος, είμαι κατά, γιατί έτσι με συμφέρει πολιτικά» παρατήρησε ο εκπρόσωπος του ΛΑ.ΟΣ., αφήνοντας αιχμές για την πολιτική στάση του κ. Τσίπρα.\nΤελευταία ενημέρωση: Τετάρτη, 2 Φεβρουαρίου 2011, 17:04


Το Εκπαιδευτήριο μας προσφέρει ολοκληρωμένα προγράμματα εκμάθησης ξένων γλωσσών τόσο σε μαθητές όσο και σε ενήλικες. Τα προγράμματα που προσφέρονται στους σπουδαστές οδηγούν με σίγουρη επιτυχία στην απόκτηση όλων των τίτλων σπουδών ξένης γλώσσας αναγνωρισμένων στην Ελλάδα και στο εξωτερικό. Είμαστε σίγουροι για αύτο γιατί προσφέρουμε επιπλέον υποστηρικτικές παροχές που υποστηρίζουν τα βασικά σας μαθήματα. Στα προγράμματα σπουδών περιλαμβάνονται η εκμάθηση Αγγλικών, Γερμανικών, Τούρκικων, Γαλλικών, Ιταλικών, Ισπανικών και Ρώσικων. Το Εκπαιδευτήριο Κεντέρης EDU πάντα στοχεύει για τις πιο αξιόπιστες εξετάσεις γλωσσομάθειας όπως είναι το Cambridge και Michigan exams αλλά και σε άλλα πτυχία. Επίσης παρέχει προετοιμασία για εξειδικευμένους τίτλους σπουδών όπως IELTS, TOEFL, MELAB, GMAT, GRE και TOIEC / BULATS.\nΗ κατάρτιση, η εμπειρία και η ειλικρινής αφοσίωση των καθηγητών στη διδασκαλία και η στήριξη των μαθητών αποτελούν τα κύρια χαρακτηριστικά του ανθρώπινου δυναμικού του εκπαιδευτηρίου μας. Είμαστε πάντα έτοιμοι να προσφέρουμε στους σπουδαστές μας τις καλύτερες συνθήκες εκπαίδευσης σε συνδυασμό με άρτια δομημένα προγράμματα σπουδών. Στο εκπαιδευτήριο μας δεν έχουμε τα παραδοσιακά τμήματα αλλά “ατομικά γκρουπ”, δεν έχουμε τάξεις αλλά επίπεδα. Με αυτόν τον τρόπο πετυχαίνουμε μια αρμονική συνεργασία καθηγητή με σπουδαστή με αποτέλεσμα την άριστη λήψη γνώσεων. Τα ολιγομελή γκρουπ παρέχουν στον καθηγητή τη δυνατότητα να παρακολουθήσει και να συμβάλλει αποτελεσματικότερα στην πρόοδο των σπουδαστών. Επιπλέον, οι όποιες ιδιαιτερότητες στον τρόπο αντίληψης και αφομοίωσης της διδασκόμενης γλώσσας εντοπίζονται και αξιολογούνται έτσι ώστε το αποτέλεσμα να είναι πάντα το καλύτερο δυνατό για το σπουδαστή. Είναι πολύ σημαντικό για μας η επένδυση του σπουδαστή στην εκμάθηση μιας ξένης γλώσσας να του επιφέρει το αναμενόμενο κέρδος σε γνώση.\nΤα επίπεδα σπουδών μας είναι σύμφωνα με το κοινό Ευρωπαϊκό πλαίσιο αναφοράς για την εκμάθηση μιας ξένης γλώσσας. Στα ανώτερα επίπεδα (επίπεδα προετοιμασίας για Lower) δίνουμε στον σπουδαστή τη δυνατότητα να ολοκληρώσει το επίπεδο B2 Lower σε πολύ λιγότερο χρόνο. Αυτό πάντα μετά από συνεργασία με τον διευθυντή σπουδών για να είμαστε σίγουροι ότι ο σπουδαστής θα πετύχει τον στόχο του και θα έχει τα απαραίτητα εφόδια να συνεχίσει για ανώτερο επίπεδο (Proficiency) ή να χρησιμοποιήσει τη γλώσσα στη μετέπειτα εργασία του. Η γνώση ξένων γλωσσών θα ενισχύσει σημαντικά την εικόνα του βιογραφικού του και θα του ανοίξει νέους ορίζοντες εργασίας.\nΤο Κέντρο Ξένων Γλωσσών ΚΕΝΤΕΡΗΣ ξεκινάει γκρουπ όλο το χρόνο και έχει ασυναγώνιστες τιμές με ειδική έκπτωση σε αδέρφια, ανέργους και στρατιωτικούς.


ΑΡΠΑ Δυτικής Ελλάδας: Πότε θα είναι η κατάλληλη στιγμή για να συζητήσει το περιφερειακό συμβούλιο και να παρθούν άμεσα και ουσιαστικά μέτρα απέναντι στην πανδημία; | Τέταρτο\nHome / ΕΠΙΛΕΓΩ / ΑΡΠΑ Δυτικής Ελλάδας: Πότε θα είναι η κατάλληλη στιγμή για να συζητήσει το περιφερειακό συμβούλιο και να παρθούν άμεσα και ουσιαστικά μέτρα απέναντι στην πανδημία;\n21 Φεβρουαρίου 2021, 03:24 24 Προβολές\nΣχόλιο από την Αριστερή Παρέμβαση – Αντικαπιταλιστική Κίνηση στη Δυτική Ελλάδα με αφορμή την απόρριψη της πλειοψηφίας του περιφερειακού συμβουλίου της πρότασης της για την αναγκαιότητα συζήτησης και λήψης μέτρων για την πανδημία στη πρόσφατη συνεδρίαση του ΠΕΣΥ:\n– Να μεριμνήσει κυβέρνηση και ΕΟΔΥ για την άμεση και μόνιμη εφαρμογή επιδημιολογικής επιτήρησης και ιχνηλάτησης των κρουσμάτων στη Δυτική Ελλάδα. Με δωρεάν μαζικά επαναλαμβανόμενα τεστ σε χώρους εργασίας, νοσοκομεία, σχολεία, πανεπιστήμια.\n– Άμεση ενίσχυση του υγειονομικού προσωπικού με μαζικές μόνιμες προσλήψεις γιατρών όλων των ειδικοτήτων και νοσηλευτικού προσωπικού σε όλα τα νοσοκομεία της Δυτικής Ελλάδας. Να καλυφθούν όλες οι κενές οργανικές θέσεις που μόνο για τα νοσοκομεία της Αχαΐας ξεπερνούν τις 100. Μονιμοποίηση όλων των συμβασιούχων και των επικουρικών στην υγεία. Άμεση ενίσχυση με μέσα ατομικής προστασίας, με υλικά και υποδομές. Ένταξη των υγειονομικών στα ΒΑΕ.\n– Να επαναλειτουργήσει άμεσα το Νοσοκομείο «Νοσημάτων Θώρακος» στη Πάτρα με λεφτά από τον κρατικό προϋπολογισμό. Να αποτελέσει σήμερα νοσοκομείο αναφοράς για την αντιμετώπιση της πανδημίας.\n– Άμεση δημιουργία νέων κλινών ΜΕΘ/ΜΑΦ που να ανταποκρίνονται στις αυξημένες ανάγκες της περιοχής. Στα νοσοκομεία της Πάτρας έπρεπε να λειτουργούν πάνω από 100 κλίνες ΜΕΘ, τη στιγμή που σήμερα λειτουργούν περίπου 35.\n– Να οργανωθεί και να εξοπλισθεί άμεσα η δημόσια Πρωτοβάθμια Φροντίδα Υγείας. Να λειτουργήσουν τα Κέντρα Υγείας με όλα τα ιατρεία. Μόνιμες προσλήψεις γιατρών και νοσηλευτών για να καλυφθούν όλες οι ανάγκες.\n– Επίταξη του ιδιωτικού τομέα υγείας για την αντιμετώπιση της πανδημίας και υποχρεωτική ένταξη του συνόλου των ιδιωτών γιατρών στο σχέδιο του εμβολιασμού, την παρακολούθηση των τυχόν παρενεργειών και την περίθαλψη της γενικής νοσηρότητας.\n– Άμεση προμήθεια και διάθεση όλων των ασφαλών και αποτελεσματικών εμβολίων για το μαζικό εμβολιασμό του πληθυσμού. Πρόσληψη όλου του αναγκαίου μόνιμου προσωπικού όλων των ειδικοτήτων, για να λειτουργήσουν τα εμβολιαστικά κέντρα.\n– Να σταματήσει η αστυνομική διαχείριση της πανδημίας, με πρόστιμα, διώξεις, απαγόρευση κυκλοφορίας. Πύκνωση της συγκοινωνίας, άνοιγμα των σχολείων με 15 μαθητές στην τάξη, μέτρα αποσυμφόρησης και βελτίωση των συνθηκών γηροκομείων, φυλακών, προσφύγων. Στέγαση για άστεγους. Πρόνοια για όλους τους ευάλωτους.\n– Με ευθύνη των παρατάξεων Φαρμάκη, Κατσιφάρα, Σπηλιόπουλου αλλά και την συνδρομή της παράταξης της ΧΑ, καταψηφίστηκε η αναγκαιότητα συζήτησης του προτεινόμενου θέματος καθώς και των άμεσων αναγκαίων μέτρων για την αντιμετώπιση της πανδημίας, παραπέμποντας το ζήτημα στις καλένδες.


Φθηνές πτήσεις προς Σανγκίρ Ταλάουντ (Μελανγουάνε) στη Skyscanner\nΑεροπορικά εισιτήρια για Σανγκίρ Ταλάουντ (Μελανγουάνε)\nΕννοούσατε πτήσεις από Σανγκίρ Ταλάουντ (Μελανγουάνε);\nΔείτε όλες τις πτήσεις προς Σανγκίρ Ταλάουντ (Μελανγουάνε), συγκρίνετε τις τιμές και επιλέξτε τα πιο οικονομικά αεροπορικά εισιτήρια με τη Skyscanner\nΤελικά τι είναι η Skyscanner; Δεν είναι τίποτα άλλο παρά μια γρήγορη και πολύ εύκολη στη χρήση της μηχανή αναζήτησης ταξιδίων! Η Skyscanner θα βρει όλες τις πτήσεις των μεγάλων αεροπορικών εταιρειών και των κυριότερων ταξιδιωτικών πρακτορείων και θα επιλέξει για εσάς τις καλύτερες προσφορές αεροπορικών εισιτηρίων προς Σανγκίρ Ταλάουντ (Μελανγουάνε).\nΠότε να κάνω την κράτηση για το εισιτήριο μου προς Σανγκίρ Ταλάουντ (Μελανγουάνε)?\nΣιγουρευτείτε πως βρήκατε την καλύτερη προσφορά για τα εισιτήρια σας. Κάντε κράτηση για το εισιτήριο σας προς Σανγκίρ Ταλάουντ (Μελανγουάνε) επιλέγοντας την πιο οικονομική ημέρα για να πετάξετε. Το μόνο που χρειάζεται να κάνετε είναι να εκμεταλλευτείτε το εργαλείο μας «Η καλύτερη στιγμή για κράτηση»\nΜείνετε ενήμεροι και παρακολουθήστε όλες τις προσφορές στα αεροπορικά εισιτήρια προς Σανγκίρ Ταλάουντ (Μελανγουάνε)! Εγγραφείτε τώρα στην Ειδοποίηση Τιμής της Skyscanner.\nΌλα όσα πρέπει να γνωρίζετε πριν κλείσετε τα εισιτήρια σας προς Σανγκίρ Ταλάουντ (Μελανγουάνε)\nΠότε αναχωρεί η πτήση προς Σανγκίρ Ταλάουντ (Μελανγουάνε)\nΠοια αεροπορική εταιρεία έχει τα πιο φθηνά εισιτήρια προς Σανγκίρ Ταλάουντ (Μελανγουάνε)\nΠοια αεροπορική εταιρεία έχει απευθείας πτήσεις για Σανγκίρ Ταλάουντ (Μελανγουάνε).\nΤσεκάρετε εύκολα την κατάσταση της πτήσης σας ρίχνοντας μια ματιά στο πρόγραμμα αφίξεων κι αναχωρήσεων προς Σανγκίρ Ταλάουντ (Μελανγουάνε)\nΜπορείτε, επίσης, να κατεβάσετε τη Skyscanner App. Έτσι, θα λαμβάνετε ενημερώσεις για όλες τις τελευταίες αλλαγές στην κατάσταση των πτήσεων καθώς και για όλες τις σημαντικές πληροφορίες σχετικά με την πτήση σας προς Σανγκίρ Ταλάουντ (Μελανγουάνε).\nΠοιοι ταξιδεύουν για Σανγκίρ Ταλάουντ (Μελανγουάνε)


Χιονοπτώσεις στο Βόρειο Αιγαίο – ΙΚΑΡΙΩΤΙΚΑ ΝΕΑ\nHome › ΕΙΔΗΣΕΙΣ › Χιονοπτώσεις στο Βόρειο Αιγαίο\nΤα χίονια έκαναν την εμφάνισή τους για άλλη μια φορά στο Βόρειο Αιγαίο, δημιουργώντας μικρά και μεγαλύτερα προβλήματα. Πάμε όμως ένα-ένα τα νησιά να δούμε τι λέει το ρεπορτάζ\nΛήμνος:Έντονη χιονόπτωση (ΕΡΤ)-28/1\nΙσχυρή χιονόπτωση από χθες το βράδυ στη Λήμνο όπου τα μηχανήματα από τις 4 το πρωί καθάρισαν τους δρόμους από Κορνό προς Σαρδές, Δάφνη, Κατάλακκο, από Μύρινα προς Άγιο Δημήτριο ενώ μετά τις 8 το πρωί τα μηχανήματα καθαρίζουν τους δρόμους σε Παναγιά, Πλάκα.\nΜε απόφαση του Δημάρχου Λήμνου σήμερα, Πέμπτη 28 Ιανουαρίου, οι σχολικές μονάδες πρωτοβάθμιας εκπαίδευσης και ειδικής αγωγής, καθώς και οι δημοτικοί παιδικοί σταθμοί δεν θα λειτουργήσουν λόγω της χιονόπτωσης και των δυσμενών καιρικών συνθηκών.\nΛόγω πιθανής επιδείνωσης των καιρικών φαινομένων, από το επαρχείο Λήμνο γίνονται συστάσεις οι οδηγοί να είναι ιδιαίτερα προσεκτικοί, να συμμορφώνονται με τις υποδείξεις της Τροχαίας και να περιορίζονται στις απαραίτητες μετακινήσεις. Για οποιοδήποτε πρόβλημα σχετικό με το επαρχιακό οδικό δίκτυο, μπορείτε να επικοινωνείτε στο τηλέφωνο 2254351200.\nΑλατιέρες και πάλι στους δρόμους της Λέσβου (ΕΡΤ)-27/1\nΠυκνή χιονόπτωση από την Κλειού μέχρι και τα Παράκοιλά και μόνο με αντιολισθητικές αλυσίδες διεξάγεται η κίνηση των οχημάτων πάνω από την Καλλονή από το ύψος του μοναστηριού του Αγίου Ιγνάτιου προς τα χωριά της Δυτικής Λέσβου.\nΜηχανήματα του δήμου αλατιέρες και γκρέιντερ βρίσκονται στους δρόμους και στο σημείο αναμένονται και τα μηχανήματα της Περιφέρειας. Σύμφωνα με την πρόγνωση η χιονόπτωση θα συνεχιστεί μχρι τις πρώτες πρωινές ώρες.\nΜόνο με αλυσίδες η κίνηση προς Στύψη Υψηλομετωπο Πελοπη Κάπη και από Βαφειό για Άργενο. Ο αντιδήμαρχος Πολιτικής Προστασίας Ανδρέας Αξής συνιστά να αποφεύγονται οι άσκοπες μετακινήσεις και όσοι κινούνται στο οδικό δίκτυο των σημείων αυτών να είναι εφοδιασμένοι με αλυσίδες. Μεγάλη προσοχή τις πρωινές ώρες.\nΧιονίζει και πάλι στη Λέσβο (ΕΡΤ)-28/1\nΠυκνή χιονόπτωση από τις 7:30 το πρωί μέχρι και αυτή την ώρα στην ευρύτερη περιοχή του Μανταμάδου μέχρι τον ορεινό όγκο του Λεπετύμνου και τη Σκαμιά και τα μηχανήματα του δήμου βρίσκονται και πάλι στους δρόμους για να κρατήσουν ανοιχτό το οδικό δίκτυο.\nΑν και οι δρόμοι είναι ανοιχτοί μεγάλη προσοχή στο οδικό δίκτυο από Σκαμιά Λεπέτυμνο Άργενο και Βαφειό, όπου αυτή την ώρα συνιστώνται αντιολισθητικές αλυσίδες. Τα μηχανήματα ανοίγουν τους δρόμους αλλά επειδή η χιονόπτωση συνεχίζεται δημιουργούνται εκ νέου προβλήματα.\nΈκτακτο ώρα 11:00 : που χρειάζονται αλυσίδες στη Λέσβο (Lesvosnews)-28/1\nΛίγα χιόνια στα ορεινά της Χίου (ΕΡΤ)-28/1\nΜε χιόνια μερικών πόντων στη βόρεια Χίο, αλλά και στην Κεντρική, προβλήματα υπάρχουν σήμερα το πρωί από τον παγετό στην περιοχή του όρους Προβατά και στο 18ο χιλιόμετρο Χίου- Βολισσού.\nΑπό το τμήμα Πολιτικής Προστασίας της Περιφερειακής Ενότητας Χίου έχουν ήδη βγει μηχανήματα γκρέητερ και αλατιέρες έτσι ώστε να γίνεται η κίνηση των οχημάτων με ασφάλεια.\nΗ βραδυνή χιονόπτωση δεν έχει σχέση με αυτήν της κακοκαιρίας «Λέανδρος», όμως χρειάζεται ιδιαίτερη προσοχή τις πρωινές ώρες για την αποφυγή ατυχημάτων λόγω του παγετού.\nΣύμφωνα με ενημέρωση από την Διεύθυνση Πρωτοβάθμιας Εκπαίδευσης Χίου, κλειστά θα παραμείνουν σήμερα λόγω του παγετού, στα χωριά Αγιος Γεώργιος Συκούσης, Θολοποτάμι και Καρυές.\nΕπίσης περί τις 7.00 το πρωί είχαμε έντονη χαλαζόπτωση στις Οινούσσες, όπου και εκεί χρειάζεται προσοχή λόγω του παγετού.\nΣυνεργεία της Περ. Ενότητας σε 4 σημεία (Αλήθεια Χίου)\nΣε τέσσερα σημεία επιχειρεί με συνεργεία και γκρέιντερ καθαρίζοντας του δρόμους από το χιόνι και ρίχνοντας αλάτι η Περιφερειακή Ενότητα Χίου.\nΌπως είπε πριν λίγο από το Ράδιο «Α» ο Αντιπεριφερειάρχης Χίου, Π. Μπουγδάνος, το περισσότερα προβλήματα παρουσιάζονται στον οδικό άξονα Αίπος – Πιτυός – Κατάβαση.\nΠαράλληλα τα συνεργεία επιχειρούν σε Αυγώνυμα – Ανάβατο, Καρδάμυλα – Πιτυός και Σπαρτούντα – Καμπιά.\nΤο πρωί ανάλογη επιχείρηση έγινε στις περιοχές του Θολοποταμίου και Αγίου Γεωργίου Συκούση.\nΚλειστά τα σχολεία σε Πύργο και Βουρλιώτες στη Σάμο λόγω χιονόπτωσης (Σαμιακό βήμα)\nΣε επιφυλακή η πολιτική προστασία της Π.Ε Σάμου (Samos24)-28/1\nΑυτήν την στιγμή εκδηλώνονται χιονοπτώσεις η χαλαζοπτώσεις στους επαρχιακούς δρόμους Πύργου, Πάνδροσου, Σπαθαραίων, Αγίων Θεοδώρων, και Πλατάνου. καθώς και στα Κοσίκια Ικαρίας. Παρακαλούνται οι οδηγοί να κινούνται με μεγάλη προσοχή και πολύ χαμηλές ταχύτητες και να συμμορφώνονται τις υποδείξεις των καθ΄ύλην αρμόδιων Υπηρεσιών.\nΌλοι οι εμπλεκόμενοι φορείς, Αστυνομία, Πυροσβεστική Υπηρεσία, οι Δήμοι Ανατολικής και Δυτικής Σάμου, ο Δήμος Ικαρίας , η Περιφερειακή Ενότητα Σάμου και το Επαρχείο Ικαρίας βρίσκονται σε πλήρη επιχειρησιακή ετοιμότητα. Παρακαλούνται οι πολίτες να περιορίσουν τις μετακινήσεις τους στο ελάχιστο.\nΠάντως η περιφέρεια Βορείου Αιγαίου είχε δώσει έγκαιρα προειδοποίηση από τη Δευτέρα 25 Ιανουαρίου πως έρχεται κακοκαιρία, ιδού και το έγγραφο που διανεμήθηκε στα ΜΜΕ μεταξύ των οποίων και το δικό μας.Χωρίς βέβαια να γράφεται η πιθανότητα χιονόπτωσης τότε. Ωστόσο η περιφέρεια κάνει αυτό που μπορεί για να μείνουν οι δρόμοι ανοιχτοί.\nΌπως συστήνεται σε τέτοιες περιπτώσεις, προτείνουμε τον περιορισμό των μετακινήσεων μέχρι να εξομαλυνθούν τα καιρικά φαινόμενα.\n‹ Μια νεκρή χώρα\nΠροβλήματα από τη Χιονόπτωση στη Σάμο ›\nTags: ΒΟΡΕΙΟ ΑΙΓΑΙΟ, ΚΑΚΟΚΑΙΡΙΑ, ΧΙΟΝΙΑ


driving anarchy: Μαρτίου 2008\nΗ Ελλάδα είναι η μόνη χώρα που μπορείς να δεις σε ένα δρόμο με τέσσερις λωρίδες να περιμένουν στο φανάρι τέσσερα αυτοκίνητα. Και τα τέσσερα στην αριστερή, το ένα πίσω από το άλλο. Είναι η μόνη χώρα που μπορείς να δεις στο φανάρι της παραλιακής να περιμένουν δύο αυτοκίνητα, το ένα δίπλα στο άλλο. Στην αριστερή HYUNDAI ATOS και στη δεξιά PORSCHE CARRERA. Είναι η μόνη χώρα που μπορείς να δεις σε λεωφόρο να είναι ΌΛΑ τα αυτοκίνητα στην αριστερή λωρίδα το ένα πίσω από το άλλο ενώ η δεξιά λωρίδα να είναι άδεια. Είναι η μόνη χώρα που πολλά ατυχήματα συμβαίνουν επειδή κάποιος κινείται αργά και αριστερά και επικίνδυνα και ωστόσο όλοι συμφωνούν ότι τα όρια ταχύτητας (που είναι τα χαμηλότερα στην Ευρώπη) πρέπει να κατέβουν κι άλλο.\nΕγώ βροχή δεν είδα για να πω την αλήθεια. Ποτάμια όμως στους δρόμους για ραφτινγκ, είδα. Όπως είπε και ένα φίλος προ ολίγου, αφού "έβρεξε" τι περίμενα; Λογικό είναι να πλημυρίσουν οι δρόμοι. Το πρόβλημα μου είναι ότι αυτό ΔΕΝ είναι λογικό για εμένα. Δεν είναι λογικό όταν ψιχαλίζει οι δρόμοι να γίνονται ποτάμια. Δεν είναι λογικό οι δρόμοι να είναι γεμάτοι λακούβες όπου σπάμε τα αυτοκίνητά μας και κανένας δεν μας αποζημιώνει. Δεν είναι λογικό ότι οι δρόμοι μας αφαιρούν περισσότερες ζωές από ότι σε μία εμπόλεμη χώρα. Δεν είναι λογικό ότι τα δημόσια έργα μοιράζονται σε κερδοσκόπους και την πληρώνει ο κόσμος. Και τέλος, δεν είναι καθόλου λογικό ότι λύσεις του προβλήματος θεωρούνται τα γελοία όρια ταχύτητας και τα εξωφρενικά πρόστιμα. Ε όχι να με κάνουν να τα βλέπω και λογικά.\nΠαρόλο που είναι της μόδας, τα τελευταία τουλάχιστον χρόνια, όποιος μιλάει υπέρ των παρελάσεων ή της Ελλάδας εν γένει (και δεν έχει να κάνει με αθλητικό γόητρο), να θεωρείται φασίστας ή εθνικιστής (!), εγώ δεν θέλω να εκφράσω καμία αντίθεση προς την παρέλαση αυτή καθαυτήν.\nΌμως, όπως κάθε χρόνο, εκεί που γίνονται τοπικές παρελάσεις, σε κάθε Δήμο ή και γειτονιά, δεν υπάρχει καμία προειδοποίηση για τους οδηγούς και καμία πρόβλεψη της Τροχαίας για να διευκολύνει την κίνηση.\nΑς πούμε ότι εγώ ξεκινάω από το σπίτι μου σε κάποια γειτονιά για να πάω σε κάποια άλλη γειτονιά ενός κοντινού Δήμου. Και δεν πάω από το κέντρο της πόλης.\nΠοιος θα με προειδοποιήσει ότι κάπου στο δρόμο μου η πορεία μου τέμνει μία παρέλαση; Γιατί να βρεθούμε όλοι σε δύσκολη θέση; Και γιατί να ρισκάρουμε να μπλέξουμε αυτοκίνητα με παιδιά;\nΓια άλλη μία φορά που μία αργία πέφτει κοντά σε Σαββατοκύριακο, οι δρόμοι ξεμπλόκαραν. Πολύς κόσμος λείπει, έχοντας συνδυάσει την αργία της Τρίτης, 25 Μαρτίου, με το Σαββατοκύριακο (πολλοί μάλιστα έχουν συνδυάσει και τη Δευτέρα με απεργιακές κινητοποιήσεις! - καλά, μας δουλεύουν;) Έτσι οι δρόμοι για άλλη μια φορά είναι ανθρώπινοι, η ώρα που χρειάζεται κανείς να μετακινηθεί είναι λογική και η ομορφιά της ανοιξιάτικης μέρας πλαισιώνεται από ηρεμία και ευχαρίστηση. Εμένα όλο αυτό απλώς μου θυμίζει πως θα έπρεπε να είναι τα πράγματα κάθε μέρα. Έχουμε δικαίωμα να αισθανόμαστε όμορφα πηγαίνοντας στη δουλειά μας κάθε μέρα, ειδικά όταν η διάθεσή μας εξαρτάται από κάτι τόσο απλό και τόσο ελεγχόμενο. Από κάτι για το οποίο πληρώνουμε όλοι μας και πληρώνουμε αδρά: Για το βασικό δημόσιο έργο που καμία άχρηστη κυβέρνηση μέχρι σήμερα δεν κατάφερε όχι να ολοκληρώσει, ούτε καν να βελτιώσει.\nΓια πολλούς και διάφορους λόγους μπορεί να τύχει να μπείτε σε στροφή με μεγαλύτερη ταχύτητα και το αυτοκίνητο να μην στρίψει. Πρώτη λύση είναι να αφήσετε το γκάζι και δεύτερη λύση να μειώσετε λίγο το στρίψιμο του τιμονιού. Στην πρώτη ελαττώνοντας λίγο την ταχύτητα προσπαθούμε να δώσουμε πρόσφυση στους τροχούς, ενώ στη δεύτερη προσπαθούμε να πετύχουμε το ίδιο, αλλάζοντας τη γωνία τους.\nΑν σκοπεύετε να ταξιδέψετε εκτός Ελλάδος (και εκτός Ευρώπης), πρέπει να έχετε προμηθευτεί το διεθνές πιστοποιητικό αυτοκινήτου. Στα κράτη της Ασίας και της Αφρικής (όχι της Ευρώπης) απαιτείται από τις εκεί τελωνειακές αρχές, κατά την είσοδο ενός αυτοκινήτου με ξένες πινακίδες κυκλοφορίας, το διεθνές πιστοποιητικό πορείας (πολύπτυχο). Το πιστοποιητικό αυτό εκδίδεται από την ΕΛΠΑ, με την προσκόμιση της ελληνικής άδειας κυκλοφορίας του αυτοκινήτου και της ταυτότητας του ιδιοκτήτη του. Στοιχίζει 73,36 Ε και καλύπτει πολλαπλά ταξίδια (10 για Ι.Χ. αυτοκίνητα και 25 για φορτηγά) που θα πραγματοποιηθούν μέσα σ· ένα δωδεκάμηνο. Τα γραφεία της ΕΛΠΑ εκδίδουν το πολύπτυχο.\nΗ πρακτική εξέταση υποψηφίων οδηγών ΑΜΕΑ μπορεί να γίνει τόσο με εκπαιδευτικό όχημα, το οποίο φέρει την απαιτούμενη διασκευή, όσο και με διασκευασμένο όχημα του υποψηφίου. Κατά την εξέταση παρίσταται υποχρεωτικά εκπαιδευτής.\nΟι αγράμματοι υποψήφιοι για την απόκτηση άδειας οδήγησης αυτοκινήτων ή μοτοσικλετών, υποβάλλονται σε θεωρητική εξέταση χωριστά από τους εγγράμματους υποψήφιους, ενώπιον επιτροπής από τρεις εξεταστές. Κατά την εξέταση, σε κάθε υποψήφιο επιδεικνύεται η εικόνα ή το σχήμα του ερωτηματολογίου και διαβάζεται από τον υπεύθυνο της αίθουσας η ερώτηση, με τρόπο ώστε ο υποψήφιος να την αντιληφθεί πλήρως. Οι απαντήσεις που δίνονται από τον υποψήφιο, σημειώνονται από τον υπεύθυνο της αίθουσας στην αντίστοιχη θέση του ερωτηματολογίου. Οι υποψήφιοι που είναι κωφοί και αγράμματοι εξετάζονται με τη παραπάνω διαδικασία και με την παρουσία διερμηνέα κωφών.\nΟι υποψήφιοι που προέρχονται από ξένες χώρες και δε γνωρίζουν την ελληνική γλώσσα, μέχρις ότου εκτυπωθούν ερωτηματολόγια σε ξένες γλώσσες εξετάζονται μέσω επαγγελματία διερμηνέα.\nΤο να τύχει μία βλάβη στο δρόμο, δεν είναι ότι πιο ευχάριστο. Ακόμα και αν έχουμε οδική βοήθεια, έχουμε να χάσουμε πολλά και πρώτα από όλα το χρόνο μας. Έτσι λοιπόν είναι σωστό και λογικό να κάνουμε τακτικούς ελέγχους στο αυτοκίνητο και να το συντηρούμε σωστά. Ειδικά το Χειμώνα, καλό θα είναι να ελέγχουμε τακτικά, κάθε βδομάδα και οπωσδήποτε πριν από κάθε ταξίδι:\nΤη στάθμη του αντιψυκτικού υγρού στο ψυγείου και στο δοχείο διαστολής.\nΤη στάθμη του λαδιού στο κινητήρα.\nΤο σύστημα φωτισμού και οπτικής σήμανσης.\nΤο σύστημα των υαλοκαθαριστήρων (υγρά, λάστιχα).\nΤα υγρά του υδραυλικού τιμονιού, του συμπλέκτη, των φρένων.\nΤην πίεση και τη φθορά στα ελαστικά μας (και στη ρεζέρβα).\nΝα λοιπόν πως μπορούμε να κάνουμε οικονομία και να γλιτώσουμε και το περιβάλλον από επιπλέον ρύπους: Καταρχήν, οδηγούμε μόνο όταν έχει να μας προσφέρει κάτι, για παράδειγμα αν μπαίνω στο κέντρο πιο εύκολα και γρήγορα με το μετρό, γιατί να πάρω το ΙΧ μου; Καλό είναι να ξεπεράσουμε το κόμπλεξ του μεγάλου τζιπ αν κινούμαστε μέσα στην πόλη. Το smart είναι πιο ασφαλές (και είναι ασφαλές και για τους άλλους). Αν πρέπει να οδηγήσουμε, δεν πρέπει να ζορίζουμε το αυτοκίνητο, με περισσότερες ή λιγότερες στροφές στη μηχανή από όσες χρειάζεται. Επίσης, δεν πατάμε φρένο συνέχεια. Δεν χρειάζεται δηλαδή να πατάμε φουλ γκάζι για να φτάσουμε πρώτοι στο επόμενο κόκκινο φανάρι για να φρενάρουμε εκεί. Αν ξέρουμε πόσο αργεί να ανάψει, μπορούμε να πάμε μέχρι εκεί με μικρή ταχύτητα μέχρι που να το πετύχουμε πράσινο. Έχουμε πάντα ταχύτητα στο αυτοκίνητο, ακόμα και στις κατηφόρες. Σωστή συντήρηση και όχι περιττά βάρη.\nΕίναι γνωστό πως όταν αντιληφθούμε ασθενοφόρο, οφείλουμε να μετακινηθούμε όσο το δυνατόν πιο δεξιά στο δρόμο και να του αφήσουμε χώρο για να περάσει. Τις προάλλες λοιπόν είδα και αυτό και συνειδητοποίησα πως μερικοί άνθρωποι το μυαλό το έχουν μόνο για γεμίζει το άχρηστο κρανίο τους. Είναι λοιπόν η κυρία-Φακλάνα πρώτη στο φανάρι, όταν ξαφνικά από πίσω ακούγεται η σειρήνα του ασθενοφόρου. Η κυρία που ήταν πρώτη είχε φυσικά το δρόμο ανοιχτό μπροστά της. Αντί λοιπόν να ξεκινήσει και να φύγει γρήγορα να αδειάσει ο δρόμος μέχρι να την προλάβει το ασθενοφόρο, σκέφτηκε πως θα ήταν καλύτερο να πάει στην άκρη, όσο άκρη νόμιζε ότι μπορούσε και να σταματήσει τελείως το αυτοκίνητο. Το αποτέλεσμα; Σταμάτησαν και όλα τα αυτοκίνητα πίσω της, δημιουργώντας μποτιλιάρισμα εκεί που δεν υπήρχε. Το ασθενοφόρο πίσω πάσχιζε να τρυπώσει ανάμεσα στα αυτοκίνητα αλλά μάταια. Ευτυχώς, κάποιοι της έβαλαν της φωνές και ξεκόλλησε το μυαλό, μαζί με το αυτοκίνητο.\nΈχετε παρατηρήσει ότι κάποια φορτηγά έχουν μεγάλες αντηλιακές μεμβράνες, μετώπες, στις οποίες συνήθως γράφουν και κάποιο όνομα; Υποθέτω ότι το όνομα αυτό είναι το όνομα του ιδιοκτήτη του φορτηγού. Όμως πως γίνεται και τα ονόματα που γράφουν είναι πάντα λίγο ...περίεργα; Ας πούμε, αν δε σε λένε Κλαμπανάρα ή Φισφυρή, το συνδικάτο δεν σου επιτρέπει να γράψεις το όνομά σου; Ή μήπως, ακόμα χειρότερα, αυτά είναι τα πιο εύηχα ονόματα του κλάδου και γι αυτό τους επιτρέπεται να τα διατυμπανίζουν;\nΈχουμε γίνει Ινδία. Έβλεπα το πρωί τους δρόμους μας και τους καμάρωνα. Ξεχειλισμένοι σκουπιδοντενεκέδες, σκουπιδοσακούλες στοίβα απ' έξω και σκουπίδια πεταμένα παντού, από σακούλες που τις είχαν ξεσκίσει τα αδέσποτα. Από που να ξεκινήσει το θαυμασμό κανείς γι αυτή τη χώρα; Από τα δέσποτα που γυρίζουν ελεύθερα και σκορπούν τα σκουπίδια και ενδεχομένως, εντός ολίγου, θα αρχίσουν να μεταφέρουν και επιδημίες; Από τους σκουπιδιάρηδες που αιτούνται αιτημάτων και εργάζονται κατά βούληση; Ή για το ίδιο το κράτος το οποίο απέχει από όλα αυτά και ασχολείται με άλλα σοβαρά ζητήματα;\nΣε μερικές περιπτώσεις δεν είναι και ό,τι καλύτερο. Όπως για παράδειγμα όταν οδηγείς και κάποιος ανόητος έχει αποφασίσει ότι ο δικός του αητός δεν πέφτει, αλλά πέφτει. Τότε ο αητός του ηλιθίου προσγειώνεται στο κεφάλι σου ή στο παρμπρίζ σου και αν είσαι τυχερός και ψύχραιμος μπορεί να αποφύγεις το πολύνεκρο. Κατεβαίνεις μετά κάτω να του δείξεις που χωράει ο αητός του ή δεν κατεβαίνεις;\nΈνα ακόμα ενδιαφέρον στοιχείο της συνδικαλιστικής λαίλαπας που έπληξε το πανελλήνιο σαν τη χειρότερη Θεομηνία, ήταν το πόσο προσεκτικά στοχευμένη ήταν η απεργία της ΓΕΝΟΠ – ΔΕΗ. Έκλεισαν τα φανάρια στους δρόμους, τα οποία σημειωτέον είναι σε χωριστό δίκτυο, και μάλιστα σε κεντρικούς δρόμους για να προκληθεί χάος. Και βέβαια το πέτυχαν. Για αρκετές ώρες είχαν υπό την αρρωστημένη εξουσία τους ομήρους χιλιάδες οδηγούς, οι οποίοι ταλαιπωρήθηκαν και ζημιώθηκαν χωρίς να φταίνε πουθενά. Και φυσικά από την άλλη πλευρά, η Ελληνική κυβέρνηση περιορίστηκε σε αυστηρές δηλώσεις, τόσο αυστηρές που τρόμαξαν και οι συνδικαλιστές αλλά και εμείς οι υπόλοιποι που τις ακούσαμε! Για να βάλουν τροχονόμους στους δρόμους να διευκολύνουν την κίνηση, ούτε λόγος φυσικά. Οι τροχονόμοι ήταν μάλλον απασχολημένοι, σε άλλα, σημαντικότερα καθήκοντα.\nΧάος από εχθές στους δρόμους αλλά και στα νοικοκυριά σε όλη την Ελλάδα από τη "γροθιά στο κατεστημένο" του συνδικαλιστικού οργάνου της ΔΕΗ. Η μεγάλη απεργία δεν βύθισε απλώς στο σκοτάδι την Ελλάδα, όπως αρέσκονται να λένε οι δημοσιογράφοι, αλλά προξένησε χάος και ανυπολόγιστες ζημιές στους απλούς ανθρώπους και όχι φυσικά στο κράτος. Πόσα μαγαζιά, πόσα σπίτια, πόσοι άνθρωποι ανήμποροι υπέστησαν το βασανιστήριο, στο βωμό των "αιτημάτων" των τίμια εργαζόμενων συνδικαλιστών. Τι νόημα έχει μία τέτοια απεργία; Γιατί κάποιοι, σφετεριζόμενοι την υπεύθυνη θέση που τους δόθηκε, κρατούν σε ομηρία το λαό μιας χώρας; Γιατί τι άλλο είναι; "Προξενώ κακό στον κόσμο, προκειμένου να τους λυπηθεί η κυβέρνηση και να μου κάνει τα χατήρια". Όπως στο Ιράκ, όπου κι εκεί οι ντόπιοι αντάρτες, για να εκπληρώσουν τα 'δίκαια' αιτήματά τους, συνελάμβαναν ξένους τους οποίους εκτελούσαν εν ψυχρώ, ζητώντας από τη Δύση να τους λυπηθεί και μάλιστα καθιστώντας τους αυθαίρετα υπεύθυνους για τις δολοφονίες που οι ίδιοι διέπρατταν. Μα είναι δυνατόν να φταίει περισσότερο αυτός που δεν έσωσε το θύμα από αυτόν που το εκτέλεσε με τα ίδια του τα χέρια; Για πόσο θα συνεχίσουμε να είμαστε έρμαια σε κάθε λογής συνδικαλιστή; Αυτοί μας αντιπροσωπεύουν; Είναι κάποιοι από εμάς;\nΠολύ ενδιαφέρουσες και ελκυστικές πληροφορίες σχετικά με τις σήραγγες μπορεί να βρει κανείς εδώ: http://www.2x4.gr/tunnel.pdf\nΑπό το 1991-2006 έγιναν στην Ελλάδα συνολικά 331.760 οδικά τροχαία ατυχήματα, που είχαν σαν αποτέλεσμα 31.796 νεκρούς και 454.289 τραυματίες!\nΦυσικά η ευθύνη ανήκει στους κακούς δρόμους, στους επικίνδυνους οδηγούς, το λαθεμένο σύστημα εκπαίδευσης κι εξέτασης, αλλά κυρίως στη νοοτροπία των Ελλήνων οδηγών. Είναι γεγονός ότι η μεγάλη αύξηση του αριθμού των αυτοκινήτων δεν συνοδεύτηκε με την αντίστοιχη αύξηση του οδικού δικτύου, ποσοτικά και ποιοτικά, με αποτέλεσμα το αυτοκίνητο αντί για μέσο γρήγορης μεταβίβασης, να μετατρέπεται αυτόματα αναγκαίο κακό, με όλες τις αρνητικές συνέπειες στην ψυχολογία και την οδική συμπεριφορά του οδηγού.


Καινούργιο όνομα, παλαιά προβλήματα - ΕΛΕΥΘΕΡΙΑ Online\nΚαινούργιο όνομα, παλαιά προβλήματα\nΜπορεί το καινούργιο να ακούει στο όνομα "Καλλικράτης" αλλά τα παλιά προβλήματα είναι εδώ και περιμένουν τη λύση τους. Χρειάζεται να υπάρχει σταθερός προσανατολισμός του Δήμου Καλαμάτας προς την περιφέρεια αλλά η αντιμετώπιση ορισμένων προβλημάτων της πόλης θα διευκολύνει την εσωτερική συνοχή στην εδαφική περιφέρεια του δήμου. Οι επισημάνσεις αυτές είναι αναγκαίες γιατί είναι ορατός ο κίνδυνος του… χάους στη μεταβατική περίοδο και της απώλειας πολύτιμου χρόνου μέχρι να πάρουν οι δημοτικοί παράγοντες τα… ίσια τους.\nΒασικό στοιχείο συνοχής κέντρου-περιφέρειας είναι η ευχέρεια στη μεταξύ τους επικοινωνία και το κυκλοφοριακό της πόλης είναι σημαντικός παράγοντας που την επηρεάζει αποφασιστικά. Ως εκ τούτου αυτό δεν έχει σχέση μόνο με την ποιότητα ζωής στην Καλαμάτα αλλά και με τις υπηρεσίες που αυτή παρέχει στους πολίτες της ευρύτερης περιοχής. Αναδεικνύεται έτσι σε σημαντικό παράγοντα για την ζωή στο χωριό, ενθαρρύνοντας (ή αποθαρρύνοντας) την παραμονή αλλά και εγκατάσταση νέων κατοίκων σε αυτό.\nΟ στόχος δεν μπορεί παρά να είναι η μετατροπή των οικισμών σε προάστια της Καλαμάτας. Και αυτό όχι με την έννοια της δορυφοροποίησης αλλά με τη διασφάλιση της ταχύτητας στην επικοινωνία έτσι ώστε να αισθάνεται ο πολίτης την ασφάλεια που του παρέχουν (ή πρέπει να του παρέχουν) οι υπηρεσίες της πόλης.\nΚυκλοφοριακό της πόλης και συγκοινωνία με την περιφέρεια του δήμου συναντώνται σε δύο πεδία: Στον προαστιακό σιδηρόδρομο και την αστική συγκοινωνία. Και τα δύο μέσα θα έπρεπε να αντικαταστήσουν στο μεγαλύτερο δυνατό βαθμό τη μετακίνηση με το ιδιωτικής χρήσεως αυτοκίνητο, ιδιαίτερα σε μια εποχή κατά την οποία οι τιμές των καυσίμων ήδη σαλτάρουν σε απίστευτα υψηλά επίπεδα. Καμία μελέτη δεν πρόκειται να δώσει λύσεις στο κυκλοφοριακό πρόβλημα της πόλης και τη συγκοινωνία των οικισμών της εδαφικής της περιφέρειας, αν δεν στηριχθεί στην ανάπτυξη των δύο αυτών μέσων. Λύσεις θα δοθούν μόνο με τον περιορισμό της μετακίνησης των ιδιωτικής χρήσεως αυτοκινήτων από και προς την πόλη και ως εκ τούτου χρειάζεται να αναπτυχθούν οι εναλλακτικοί τρόποι επικοινωνίας τόσο μέσα στα όρια της πόλης, όσο και στα όρια της εδαφικής της περιφέρειας.\nΤα δεδομένα δεν είναι καθόλου ενθαρρυντικά:\n- Ο προαστικός εγκαταλείφθηκε παρά την επίμονη υπενθύμιση του ρόλου που μπορεί να παίξει στο κυκλοφοριακό της Καλαμάτας και στην προσπάθεια να αποκτήσει αυτή υποδομές ελκυστικές για κατοίκους και επισκέπτες.\n- Η συγκοινωνία με λεωφορεία βασισμένη στο σύστημα των δύο ΚΤΕΛ και σε απαρχαιωμένη νομοθεσία, βρίσκεται πολύ μακρυά από τις ανάγκες της σύγχρονης ενδοδημοτικής επικοινωνίας.\n- Το πρόγραμμα "Συν Κοινωνία" πήρε άδοξο τέλος, θύμα του μνημονίου και της ανελέητης περικοπής πόρων για κοινωνικά προγράμματα, παρά την τεράστια σημασία που έχουν οι συγκοινωνίες για τη ζωή των πολιτών αλλά και για την ίδια την οικονομία.\nΦυσικά η δουλειά του δήμου είναι να ανατρέψει αυτά τα δεδομένα, να αναζητήσει και να διεκδικήσει λύσεις. Διαφορετικά η ωρολογιακή βόμβα του κυκλοφοριακού θα εκραγεί πλήττοντας την οικονομική δραστηριότητα στο κέντρο της πόλης, αλλά και την προσφορά κάθε είδους υπηρεσιών στους δημότες.\nΠερισσότερα σε αυτή την κατηγορία: « Οι δήμοι στην εποχή του "Καλλικράτη" και του μνημονίου Περιφερειακός και Καλαμάτα »